Demarkacija i vojska Kosova - vode ka prevremenim izborima?\nDemarkacija i vojska Kosova – vode ka prevremenim izborima?\nM. K. 15. marta 2017. 11:20\nSporazum o demarkaciji sa Crnom Gorom i inicijativa za osnivanje vojske Kosova bez ustavnih promena i koordinacije sa međunarodnom zajednicom može dovesti do prevremenih izbora, piše danas prištinski list „Zeri“, prenosi RTK2.\nDnevnik navodi procene političkih analitičara koji kažu da je Demokratska partija Kosova (DPK), čiji je lider kosovski predsednik Hašim Tači, počela da krivi koalicione partnere iz Demokratskog saveza Kosova (DSK) za sve glavne neuspehe, uključujući neuspeh ratifikacije sporazuma o demarkaciji.\nNavodi se da ni predstavnici DSK i DPK takođe ne isključuju mogućnost prevremenih izbora, iako kažu da ova dva procesa nisu razlog za organizaciju izbora.\nArben Gaši, poslanik DSK-a, izjavio je za „Zeri“ da formiranje vojske treba uskladiti sa predstavnicima međunarodne zajednice.\n„Bilo bi dobro da se to uradi kroz ustavne promene, ali to takođe može biti učinjeno i izmenama zakona u koordinaciji sa predstavnicima međunarodne zajednice,“ rekao je Gaši.\nNATO vežba u Hrvatskoj, učestvuje i tzv. „vojska Kosova“\nOn je dodao da pitanje vojske nije jednostavno, i da njeno formiranje ne može biti pitanje“ličnog hira.“\nGaši smatra da vojska i demarkacija ne bi trebalo da utiču na vladajuću koaliciju, ali ako koalicioni partneri žele nove izbore, oni ih mogu raspisati.\nNavodi se da poslanik DPK Nait Hasani kaže da vanredni izbori zavise od okolnosti i tvrdi da vojska i demarkacija ne mogu da rasture koaliciju.\nZa razliku od njih, analitičar Donik Salova smatra da je vladajuća koalicija blizu kraja.\n„Čini se da je koalicija DPK-DSK je blizu raspada. Na žalost, desio se prethodni presedan kada je DPK inicirala raspad koalicije pripisujući DSK-u neuspeh dogovora o razgraničenju i inicijative predsednika za formiranje vojske“, ocenio je Salova.\nTači izmislio priču o KSB da skrene pažnju sa ZSO\nŠef poslaničke grupe pokreta Samoopredeljenje Glauk Konjufca optužio je kosovskog predsednika Hašim Tačija da je izmislio pitanje transformacije Kosovskih snaga bezbednosti (KSB) da bi skrenuo pažnju sa Zajednice srpskih opština (ZSO) i sporazuma o demarkaciji sa Crnom Gorom.\n„Kosovska vojska je izmišljotina jer to nije bio autentični projekat Tačija“, rekao je Konjufca, prenosi danas „Kljan Kosova“.\nKonjufca je, takođe, naveo da kosovski ustav treba menjati putem referenduma da bi se omogućila transformacija KSB u kosovsku vojsku.\ndemarkacijaprevremeni izborivojska Kosova


Predsjednik Šćekić: Projekat značajan za Berane, izvinjenje građanima zbog kašnjenja radova | Opština Berane\nPredsjednik Šćekić: Projekat značajan za Berane, izvinjenje građanima zbog kašnjenja radova\n„Koristim ovu priliku da se u ime Opštine Berane i u ime svih koji učestvuju u realizaciji ovog projekta, izvinim građanima Berana što su radovi potrajali duže nego što je to bilo predviđeno i da im se ujedno zahvalim na ogromnom strpljenju koje su pokazali, imajući u vidu da smo svi svjesni koliko je ovaj projekat značajan za našu opštinu“, kazao je predsjednik Šćekić u izjavi za medije i dodao, da je potrebno da se svi u ovom trenutku ponašamo nadležno i odgovorno, uz konstataciju da nismo zadovoljni izvođačima, podizvođačima i nadzorom zbog loše dinamike i predugog ostavljanja raskopanih ulica usled loših završnih radova.\nPredsjednik opštine Dragoslav Šćekić sastao se danas sa ministrom održivog razvoja i turizma Pavlem Radulovićem koji je sa saradnicima boravio u radnoj posjeti Beranama.\nPovod njegove posjete bio je obilazak lokacija na kojima se realizuje projekat “Unapređenje sistema vodosnabdijevanja, izgradnja kanalizacione mreže i postrojenja za prečišćavanje otpadnih voda”.\nNakon obilaska, pumpne stanice „Grad“, rezervoara na Jasikovcu, gradskih ulica gdje su radovi u toku i postrojenja za prečišćivanje otpadnih voda, predsjednik Šćekić i ministar Radulović dali su izjave predstavnicima medija.\nPredsjednik je kazao da su danas, na licu mjesta, imali priliku da se uvjere šta je do sada urađeno a šta je ono što tek treba da bude završeno u narednom periodu.\n„Možemo konstatovati da je jedan dio projekta vodosnabdijevanja završen na najbolji mogući način, odnosno izraziti zadovoljstvo činjenicom da su postavljeni ciljevi, kada je riječ o pumnoj stanici „Grad“ i rezervoaru na Jasikovcu, uspješno realizovani do kraja“, istakao je predsjednik opštine i dodao da je ostalo da se privedu kraju radovi na postrojenju za tretman otpadnih voda i izgradnji kanalizacione mreže.\nOčekujemo da će izvođač radova, u već nekoliko puta predviđenoj dinamici, privesti kraju pomenute radove, rekao je u nastavku.\nPredsjednik je na kraju izrazio uvjerenje da će dinamika biti uspostavljena i da će izvođač, shodno svojim obavezama, projekat privesti kraju.\nMinistar Radulović je izrazio zadovoljstvo što je završen jedan dio projekta, ali je sa druge strane kazao da je potrebno da se se pristupi rješavanju problema koji postoje kada je u pitanju drugi dio projekta, a riječ je o razlozima tehničke prirode.\n„Dobili smo novi dinamički plan u kojem stoji da bi do 14. aprila ove godine trebalo da bude završen uređaj sa objektima, kako je predviđeno projektom koji se odnosi na prečišćivač otpadnih voda. Slobodno mogu reći da je ovo revolucionarna priča za Berane i za sve vode kojima je ovaj grad bogat“, istakao je ministar.\n„Druga faza ovog projekta je izgradnja kanalizacione mreže. U toku su radovi na na novom kolektoru koji se spaja sa postojećim tj starom kolektorskom mrežom. Do 1. decembra potrebno je da spojimo uređaj, dobijemo upotrebnu dozvolu i pokažemo parametre. Na taj način pokazaćemo svoju odgovornost prema Evropskoj komisiji koja je finansirala kroz IPA projekte značajan dio ovog projekta kako bi mogli ubuduće kandidujemo za ostale projekte“, naglasio je.\nMinistar se takođe zahvalio građanima Berana na strpljenju zbog pomjeranja rokova a predsjedniku Šćekiću na podršci.\n„Upućujem ozbiljne kritike, sa ovog mjesta, izvođačima radova i nadzoru koji neadekvatno i nedovoljno reaguju i podvlačim još jednom da se radovi moraju uspješno privesti kraju“, istakao je i objasnio da je ovo jedan reprodukcioni rizik po državu koji je nedopustiv.\nNakon obilaska lokacija, predsjednik Šćekić i ministar Radulović sa saradnicima održali su sastanak u zgradi Opštine na kojem je bilo riječi o budućoj saradnji.\nPodsjetimo, uspješnom realizacijom projekta povećaće se životni standard stanovnika opštine Berane, ali i nivo očuvanja prirodnih resursa i životne sredine.\nUkupna vrijednost projekata iznosi oko 12 miliona eura. Projekat finasira Evropska unija, a kofinansiraju Opština Berane i Vlada Crne Gore.


Smederevo - Železara Smederevo | SerbianForum\nSmederevo - Železara Smederevo\nDatum pokretanja 02.07.2012\nDanas moguće rešenje za Železaru\nPredstavnici Vlade Srbije, menadžmenta i sindikata Železare Smederevo razgovaraće danas o aktuelnoj situaciji u toj čeličani i mogućim rešenjima.\nSindikati traže da se ne obustavlja proizvodnja u "Železari Smederevo" a u suprotnom spremni su na brojne sindikalne akcije u celoj Srbiji, rekao je predsednik Nezavisnog sindikata Mileta Gujaničić.Menadžment te čeličane prošle sedmice najavio je da će u prvoj n4edelji jula rad na drugoj visokoj peći u "Železari Smederevo" biti prebačen na režim "tihog hoda" zbog potrebe da se promeni način finansiranja kompanije.\nMinistar ekonomije i regionalnog razvoja Nebojša Ćirić rekao je ranije da "Železara Smederevo" neće biti zatvorena niti će druga visoka peć biti stavljena na takozvani "tihi hod"."Železara Smederevo" je krajem januara prešla u ruke države, pošto ju je Vlada Srbije otkupila za jedan dolar od američke kompanije "Ju-Es stil", koja se povukla, jer je poslovala sa gubicima.\n"Ju-Es stil" je 2003. godine kupio smederevsku železaru, tadašnji Sartid u stečaju. Smederevska železara imala je učešće od pet posto u ukupnoj proizvodnji Srbije i oko 14 odsto učešća u izvozu, a zapošljava oko 5.500 radnika.\nŽelezara ima pogone i ogranke u Smederevu, Šapcu i Kučevu, a bavi se proizvodnjom i prodajom toplo i hladno valjanih proizvoda, kao i belog lima u obliku namotaja i ravnih limova.\nVlada Srbije 18. aprila raspisala je tender za izbor strateškog partnera za "Železaru Smederevo" u kojem je krajnji rok za dostavljanje obavezujućih ponuda bio 4. maj. Taj rok je, kako je saopšteno, na zahtev potencijalnih kupaca produžen do 10. juna, koji je takođe prolongiran do 10. septembra.\nStaje proizvodnja u "Železari Smederevo"\nProizvodnja u Železari Smederevo biće privremeno obustavljena od 10. jula do 1. septembra, stavljanjem druge visoke peći na "tihi hod", izjavio je danas ministar ekonomije i regionalnog razvoja NebojšaĆirić.\nOn je rekao da je na sastanku sa predstavnicima sindikata i menadžmenta železare zaključeno da je privremena obustava proizvodnje u ovom trenutku ekonomski opravdana i najbolje rešenje.\nĆirić je rekao da će u tom periodu deo zaposlenih otići na plaćena odsustva, a deo na godišnje odmore i ponovio da neće i ne sme biti gašenja "Železare Smederevo" jer je to strateški važna kompanija za privredu Srbije.\nMinistar ekonomije najavio je da će Vlada Srbije u četvrtak doneti zaključak koji će definisati uslove i način obezbeđenja sredstava za pokretanje proizvodnje od 1. septembra.\nĆirić je odbacio spekulacije da su loš kvalitet proizvoda i nedostatak plasmana uzroci obustave proizvodnje u "Železari Smederevo" već su problem, kako je rekao, berzanske cene i inputi proizvodnje.\nTo su "makaze" u kojim se našla čeličana jer su porudžbine sirovina 25 odsto skuplje od finalnog proizvoda, objasnio je on i izrazio očekivanje da će u kratkom roku biti ugovoreno snabdevanje po nižim cenama sa mogućnošću plaćanja između 60 i 90 dana jer se sada plaća avansno.\nĆirić je rekao da je kompromis o železari postignut socijalnim dijalogom sa tri reprezentativna sindikata i da se samo na takav način mogu naći i dugoročna rešenja za tu kompaniju.\nPrema njegovim rečima, biće formirana radna grupa u kojoj će učestvovati i sindikati, a koja će raditi na pronalaženju strateškog partnera i ugovaranju komercijalnih aranžmana.\nPredstavnici sindikata istakli su da je postignut kompromis i da su dobili uveravanja da neće biti zatvaranja železare.\nPredsednik Samostalnog sindikata u "Železari Smederevo" Siniša Prelić rekao je da su radnici dobili uveravanja da neće biti otpuštanja i da neće ostati bez posla jer se zaposleni plaše da ne bude potpuno ugašena železara.\nSmederevo - Produžen tender za Železaru Smederevo\nProdužen tender za Železaru Smederevo\nSmederevo - Tender za strateškog partnera za Železaru Smederevo produžen je do 26. decembra, objavilo je Ministarstvo finansija i privrede.\nZainteresovane kompanije mogu da podnesu prijavu za tender do 2. novembra, a rok za dostavljanje obavezujućih ponuda je 26. decembar. Prethodni rok za dostavu obavezujućih ponuda, na tenderu objavljenom 8. oktobra, za strateškog partnera smederevske železare, bio je 26. oktobar, a do 19. oktobra prijavu za otkup tenderske dokumentacije je jedino podnelo zavisno preduzeće ruske kompanije Uralvagonzavod (UVZ).\nMinistarstvo finansija i privrede objavilo je tada da se javni poziv za izbor strateškog partnera za Privredno društvo za proizvodnju i preradu čelika "Železara Smederevo" raspisuje zbog obezbeđenje kontinuiteta poslovanja i daljeg razvoja tog preduzeća.\n"Železara Smederevo" osnovana je pod imenom "SARTID" (Srpsko akcionarsko rudarsko topioničarsko društvo) 1913. godine, a nakon stečaja i privatizacije 2003. godine menja ime u "Ju-es stil Srbija".\nlada Srbije je raspisala tender za izbor strateškog partnera Železare Smederevo 18. aprila, a krajnji rok za dostavljanje ponuda bio je 4. maj ove godine. Međutim, taj rok je bivša vlada produžila prvo do 11. juna, a potom do 10. septembra.\nZa učešće na tenderu prijave su podnele tri kompanije - Ural majning end metalurdžikal kompani iz Rusije, Junajtid plzen sa sedištem u Luksemburgu i Donjeck stil grup iz Ukrajine, ali je tender bio neuspešan. Usled smanjene tražnje na domaćem i stranom tržištu, proizvodnja u Železari privremeno je obustavljena početkom jula, a za vladu je jedan od najhitnijih zadataka da pronađe trajno rešenje za tu fabriku.\nSmederevo čeka partnera Železare\nSmederevo -- Skoro godinu dana nakon odlaska američkog Ju es stila iz Železare Smederevo u gradu se oseća velika ekonomska kriza.A svi nade polažu u dolazak novog strateškog partnera i očekuju da će oživeti smederevsku privredu i pokrenuti novi investicioni ciklus.\nGradonačelnica Smedereva Jasna Avramović rekla je da grad pažljivo prati pregovore između potencijalnog strateškog partnera - ruskog "Uralvagonzavoda" - i predstavnika Vlade Srbije.\nIzrazila je očekivanje da će do kraja decembra biti uobličeni obrisi ugovora o preuzimanju železare.\n"Naša privreda stoji na 'Železari Smederevo' i dolazak novog strateškog partnera biće dobra vest kako za Smederevo tako i za Srbiju. Mi željno očekujemo i nadamo se da će već početkom 2013. godine želazara početi da radi dolaskom novog partnera", poručila je gradonačelnica.\nOna je navela da se očekuje i da budući strateški partner započne novi investicioni ciklus ne samo u železari već i preduzeću "Želvoz".\nOna je naglasila da je po odlasku Ju es stila iz Smedereva grad pogodila kriza koja se ne ogleda samo u padu životnog standarda i kupovne moći građana, već i prihoda gradskog budžeta koji je tokom poslednjih šest meseci manji za 150 miliona dinara, a to su sredstva koja su proteklih godina redovno pristizala od poreza na dohodak.\nPrema rečima gradonačelnice Avramović, bezmalo 20.000 ljudi u Smederevu živelo je mnogo bolje kada je železara radila. Ona je navela da je sada prosečna zarada u gradu znatno niža nego u junu i u novembru je iznosila svega 30.000 dinara.\nPredsednik Nezavisnog sindikata u "Železari Smederevo" Mileta Gujaničić slaže se sa gradonačelnicom Avramović da se teško živi u gradu i da će ta čeličana uskoro dobiti novog vlasnika.\nOn je izrazio očekivanje da će desetočlana delegacija stručnjaka ekonomskog Instituta čelične industrije Čermet iz Rusije, koja od 5. decembra do danas boravi u železari sa zadatkom da sagleda stanje čeličane za potencijalnog strateškog partnera "Uralvagonzavod", odneti pozitivne procene.\nGujaničić je rekao da je su u železari postrojenja, mašine i pogoni u dobrom stanju i spremni za pokretanje, dok je obrazovanje i kvalitet radne snage na nivou koji se može uporediti sa razvijenim evropskim zemljama.\nGujaničić je izrazio očekivanje da će sindikati i radnici sa novim partnerom napraviti dobar kolektivni ugovor, kao i da će i "Uralvagonzavod" praviti profit.\nPodsetio je da je većina zaposlenih u "Železari Smederevo" na plaćenom odsustvu i primaju 65 odsto prosečne tromesečne zarade, dok je oko 1.300 angažovano na poslovima održavanja, remonta, obezbeđenja i administraciji.\nSada je prosečna plata u zeležari 40.000 dinara, dok je ranije bila između 60.000 i 70.000 dinara.\nPredstavnik Nezavisnog sindikata iz šabačkog pogona železare "Beli limovi" Dragomir Živković kaže da se kriza i neizvesnost oseća i u Šapcu, gde je od 380 zaposlenih sada angažovano 100 radnika na održavanju pogona.\nGrađani Smedereva u anketi Tanjuga takođe su istakli da je odlaskom Ju es stila grad pogodila velika kriza, da se sada teško zivi i da svi očekuju pozitivan ishod pregovora i dolazak novog streteškog partnera.\nAmerički Ju es stil krajem prošle godine je zbog loših finansijskih rezultata odlučio je da se povuče iz Srbije, a železaru je za simboličnu cenu od jednog dolara prodao Vladi Srbije.\nVlada Srbije je u aprilu prvi put raspisala tender za izbor strateškog partnera železare. Taj tender je nekoliko puta produžavan, a poslenji put 28. oktobra i to do 26. decembra.\nDo 19. oktobra prijavu za otkup tenderske dokumentacije je jedino podnelo zavisno preduzeće ruske kompanije "Uralvagonzavod".\nPravo učešća na tenderu imale su kompanije koje su u 2011. ostvarile prihod od najmanje dve milijarde dolara i koje se bave eksploatacijom ruda metala i drugih ruda, proizvodnjom sirovog gvožđa, koksa, čelika i ferolegura, ili proizvodnjom metalnih proizvoda i mašina.\nPonuđači su morali da imaju ukupnu vrednost imovne od najmanje dve i po milijarde dolara, da otkupe transakcionu dokumentaciju i da dostave prvoklasnu garanciju za ozbiljnost ponude od najmanje 1,25 miliona dolara.\nPoslednja izmena: 08.12.2012\nRusi kupuju Železaru sledeće godine?\nSmederevo - U prvom kvartalu naredne godine trebalo da bude potpisan ugovor sa ruskim Uralvagon zavodom o kupovini Železare Smederevo.Ministar finansija i privrede Mlađan Dinkić rekao je da su intenzivirani razgovori sa predstavnicima Uralvagon zavoda koji se jedini javio na tender za strateškog partnera smederevskoj Železari i izrazio uverenje da će ugovor uskoro biti potpisivan.\n"Za sada sve ide u dobrom pravcu", kazao je Dinkić.\nPočetkom decembra u Železari Smederevo boravila je desetočlana delegacija stručnjaka ekonomskog Instituta čelične industrije Čermet iz Rusije sa zadatkom da sagleda stanje srpske čeličane za potencijalnog strateškog partnera Uralvagonzavod i da prikupe informacije iz oblasti pravnog i finansijskog dela poslovanja.\nVlada je 28. oktobra ove godine produžila tender za izbor strateškog partnera Železare Smederevo do 26. decembra, sa rokom za podnošenje prijava do 2. novembra, s tim što je rok za dostavljanje obavezujućih ponuda 26. decembar.\nRaniji rok za dostavu obavezujućih ponuda na tenderu za izbor strateškog partnera Železare, koji je raspisan 8. oktobra, bio je 26. oktobar, a do 19. oktobra prijavu za otkup tenderske dokumentacije je jedino podnelo zavisno preduzeće ruske kompanije Uralvagonzavod.\nPravo učešća na tenderu imale su kompanije koje su u 2011. imale prihod od najmanje dve milijarde dolara i koje se bave eksploatacijom ruda metala i drugih ruda, proizvodnjom sirovog gvoždja, koksa, čelika i ferolegura ili proizvodnjom metalnih proizvoda i mašina.\nPonudjači su morali da imaju ukupnu vrednost imovne od najmanje dve i po milijarde dolara, da otkupe transakcionu dokumentaciju i da dostave prvoklasnu garanciju za ozbiljnost ponude od najmanje 1,25 miliona dolara.\nAmerički "Ju-Es stil" prodao je u januaru Železaru Smederevo Vladi Srbije za jedan dolar, zbog pada prihoda i profita, a nedavno je prodao i železaru Košice u Slovačkoj.


Popović razvezao jezik: Ispričao ono o čemu godinama šuti, evo kako je Jeleni i Dušku u braku iza zatvorenih vrata - spomenuo i djecu - supercarobnisvijet.com\nPopović razvezao jezik: Ispričao ono o čemu godinama šuti, evo kako je Jeleni i Dušku u braku iza zatvorenih vrata – spomenuo i djecu\nNaime, danas kako vidite pišemo ponovo o Jeleni Karleuši, koja ne prestaje raznim stvarima kroz sve ove godine od kako je na javnoj sceni da na sebe skreće pažnju. Saša Popović i ona su ostali u dobrim odosima poslije njenog odlaska iz granda, sama je pričala o tome, istakla je da s eoni nikada nisu svađali, nego su pričali kao civilizovani ljudi.\nSaša je sada donio odluku da kaže nešto o Jeleni i njenoj porodici , spomenuo je kako vidite u samom naslovu i djecu. On kaže da mu je jako žao što se oni stalno razvlače kao porodica po medijima i što svi smatraju da se trebaju razvesti.\nSaša kaže da je par puta imao prilike da bude s njima kao porodicom i da su oni neopisivi, da toliku količinu ljubavi i poštovanja nigdje nije vidio. Kaže da su curice odgojene prvoklasno, a da se oni vole za medalju. Smatra da se ta porodica nikad neće razdvojiti.


24.03.16. Počeli radovi na izgradnji kompleksa čeone naplatne stanice „Vrčin“ - JP "Putevi Srbije"\nPočetak Студијски и информативни дани Korporativne vesti 24.03.16. Počeli radovi na izgradnji kompleksa čeone naplatne stanice „Vrčin“\n24.03.16. Počeli radovi na izgradnji kompleksa čeone naplatne stanice „Vrčin“ Štampa, Projektom izgradnje čeone naplatne stanice Vrčin i baze za održavanje puteva, planirano je da kompleks čeone naplatne stanice bude lociran južno od postojeće petlje Vrčin na stacionaži 605+635, a u skladu sa prostornim planom infrastrukturnog koridora državnog puta I A reda broj 1 (auto puta E-75), deonica Beograd – Niš. Izmeštanje postojećeg kompleksa naplatne stanice “Bubanj Potok“ na novu lokaciju planirano je zbog ukrštanja Obilaznice oko Beograda sa državnim putem I A reda broj 1 (auto puta E-75). Na lokaciji postojeće nalatne stanice planirana je izgradnja denivelisane petlja kojom se ostvaruje ukrštaj dva ovako značajna putna pravca kakvi su obilaznica oko Beograda i državni put I A reda broj 1 (auto puta E-75).\nKao najpovoljniji ponuđač za izvođenje radova na izgradnji kompleksa čeone naplatne stanice „Vrčin“ i baze za održavanje puteva izabrana je Grupa ponuđača koju čine „STRABAG“ DOO Beograd, AD „VOJVODINAPUT“ Pančevo i PZP „ZAJEČAR“ AD Zaječar. Ugovor je potpisan 12.01.2016.godine. Grupa ponuđača je ugovorila posao na izgradnji novog kompleksa čeone naplatne stanice Vrčin za 2.095.241.098 dinara. Rok za završetak ugovorenih radova je 15.10.2016.godine. Pored članova grupe ponuđača navedenih u prethodnom, nominovani su i sledeći podizvođači: „Institut Mihajlo Pupin“ doo Beograd za radove na instalaciji sistema za video nadzor i upravljanje sistemom naplate putarine; „Srbijaautoput“ doo Beograd kao podizvođač za zemljane radove i postavljanje saobraćajne signalizacije i opreme; „Via Projekt“ doo Beograd i „Mašinoprojekt Kopring“ ad Beograd za izradu projektne dokumentacije. Stručni nadzor na izgradnji kompleksa čeone naplatne stanice „Vrčin“ obavljaće je grupa ponuđača „ŠIDPROJEKT“ DOO Šid, „CENTRALNA PUTNA LABORATORIJA“ DOO i „GEOPANONIJA“ OD. Prilikom izrade tehničke dokumentacije za kopleks čeone naplatne stanice „Vrčin“ na konačan izgled saobraćajnog platoa uticale su potrebe u pogledu broja saobraćajnih traka i ostrva u zoni naplate, a proizišle iz analize podataka o saobraćajnom opterećenju postojeće naplatne stanice „Bubanj Potok“ u vršnim mesecima (jul i avgust), konfiguracija terena, ivična gradnja, karakteristike tla i ostali terenski uslovi koji su morali biti uzeti u obzir. Na osnovu prethodno pobrojanih faktora predviđeno je da se saobraćajni plato kompleksa čeone naplatne stanice i putne baze za održavanje puteva proširi iz profila autoputa na ukupnu širinu od 130.20m. Prva faza obuhvata izgradnju četiri saobraćajne trake buduće naplatne stanice sa kompletnim opremanjem istih. Saobraćajne trake se nalaze na krajnjoj desnoj strani budućeg saobraćajnog platoa gledano iz pravca Beograda ka Nišu. Nakon njihove izgradnje celokupni saobraćaj će biti prebačen na njih, a potom nastavljeni radovi na izgradnji ostalih traka.\nSaobraćajni plato je u funkciji naplate putarine i na njemu se nalaze saobraćajne trake i ostrva sa kabinama i ostalim potrebnim sadržajima, nadstrešnica, kao i upravni objekat smešten na pasareli iznad platoa. Na saobraćajnom platou predviđene su ukupno 23 saobraćajne trake i 22 saobraćajna ostrva. Zona izlaza (naplate) sadrži ukupno 17 saobraćajnih traka, od čega su 3 reverzibilne. Zona ulaza (uzimanja kartica) sadrži ukupno 9 traka, od čega 3 reverzibilne. Pored saobraćajnog platoa, smešten je parking za putnička vozila (službeni parking), sa 75 parking mesta, kao i parking za havarisana vozila sa 17 parking mesta.\n- Izmeštanje trase Bezimenog potoka u dužini od 700 m. Novo regulisano korito potoka je dimenzija u osnovi 3,0m, sa kosinama obala od 1:1,5, dubinama ukopavanja od 6,0m i širinom u kruni kanala preko 15,0m. Regulacija korita se izvodi od kamena u betonu. - Ukrštanje trase Bezimenog potoka i magistralnog cevovoda Makiš – Mladenovac. Ukrštanje je izvedeno denivelacijom magistralnog cevovoda, tj. promenom podužnog nagiba dela magistralnog cevovoda, te je projektovano da on prolazi ispod korita Bezimenog potoka i delom i ispod samog saobraćajnog platoa. - Priključenje distributivnog gasovod na postojeći magistralni gasovod. Ukupna dužina priključnog gasovoda iznosi oko 558m i nalazi se delom ispod zelene površine, parkinga, trotoara i interne saobraćajnice. - Rekonstrukciju postojećeg podvožnjaka na km 605+965.80, koja se sastoji iz uklanjanja postojeće i izvođenja nove kolovozne ploče za prihvat i prenos merodavnog saobraćajnog opterećenja, V600+V300. Osim rekonstrukcije postojećeg podvožnjaka predviđeno je i njegovo produženje sa postojrćih 26.2 m na 35.0 m.\nZa napajanje kompleksa čeone naplatne stanice predviđena je izgradnja nove trafo stanice, a kao rezervna varijanta u slučaju nestanka struje biće instaliran dizel električni agregat sa automatskim startom i UPS uređaji. U cilju uštede energije predviđeno je da spoljašnje osvetljenje celog kompleksa bude izvedeno postavljanjem svetiljki sa LED izvorom svetlosti. U cilju praćenja saobraćaja i ostalih aktivnostu u zoni kompleksa čeone naplatne stanice i baze za održavanje puteva biće instalirano ukupno 70 kamera u HD ready rezoluciji. Od navedenih 70 kamera, 50 kamera će biti instalirano na saobraćajnom platou, a preostalih 20 u zoni baze za održavanje puteva. Kamere se pored visoke rezolucije odlikuju i mogućnošću davanja kvalitetnih snimaka i u potpunom mraku.\nNa kraju bitno je napomenuti da se svi radovi na izgradnji čeone naplatne stanice „Vrčin“ i baze za održavanje puteva finasiraju iz sredstava JP „Putevi Srbije“ i da će zbog svoje kompleksnosti, kratkog roka za izvođenje i izvođenja radova pod saobraćajem, predstavljati izazov kako za Izvođača, tako i za predstavnike Stručnog nadzora i Investitora. Imajući u vidu stručnost i opremljenost svih uključenih u realizaciju jednog ovako kompleksnog objekta, taj zadatak će uspešno biti realizovan. Nakon završetka radova propusna moć nove čeone naplatne stanice „Vrčin biće značajno veća u odnosu na postojeću naplatnu stanicu „Bubanj Potok“, te će time biti neutralisane dosadašnje guževe karaktersitične za letnje mesece. Odvijanje saobraćaja:\nZa vreme trajanja radova saobraćaj će se odvijati prema Projektu regulisanja saobraćaja za vreme izvođenja radova, a kojim je predviđeno da se saobraćaj odvija postojećim voznim i preticajnim trakama u oba smera (za svaki smer po dve trake), zaustavne trake će biti zatvorene za saobraćaj. Tokom radova na sanaciji i proširenju pločastog propusta i izgradnji novih službenih prolaza saobraćaj će se preusmeravati, tj. saobraćaj iz smera Beograda ka Nišu će biti preusmeren u preticajnu traku za smer Niš-Beograd, a saobraćaj iz Niša ka Beogradu će se odvijati voznom trakom za smer Niš-Beograd. Ovakav režim će biti za vreme izgradnje službenih prolaza u trajanju od 7 dana i za vreme sanacije i proširenja postojećeg pločastog propusta u trajanju od tri nedelje. Od sredine juna meseca, nakon izgradnje dela nove naplatne stanice, saobraćaj će biti preusmeren na novo-izgrađene saobraćajne trake, te će tada biti na raspolaganju dve trake za smer Beograd - Niš i dve trake za smer Niš - Beograd.\nČlanice ASECAPSastanci UOStudijski i informativni dani


Djelokrug rada i aktivnosti organizacijske jedinice Informacijski sistemi i telekomunikacije su:\nStrategija, planiranje i razvoj informacijskih sistema upravljanja, telekomunikacija i poslovnog IT sistema u NOSBiH-u.\nPraćenje savremenih trendova i tehnologija u sistemima upravljanja, telekomunikacijama i IT sistemima te njihova primjena u realizaciji projekata u NOSBiH-u.\nPriprema i osiguravanje adekvatne IT podrške za operativno upravljanje, planiranje i tržišne operacije.\nOrganizacija i koordinacija održavanja, ažuriranja i eventualnih nadogradnji sistema upravljanja, telekomunikacija i poslovnog IT sistema NOSBiH-a.\nPostojeći sistemi o kojima se vodi stalna briga i održavanje su:\nSCADA/EMS sistem upravljanja i vođenja EES-a u BiH koji je implementiran u Dispečerskom centru NOSBiH-a. Osnovne funkcije-aplikacije sistema su: SCADA, automatska sekundarna regulacija i veći spektar funkcija analiza mreže. Sistem prima podatke iz 155 objekata EES-a BiH kao i podatke iz 37 važnih objekata ostalih prijenosnih mreža putem mreže Electronic Highway i komunikacije centar-centar iz centara ELES Ljubljana, HOPS Zagreb, EMS Beograd, CGES Podgorica i APG Beč. Dodatno, i također putem mreže Electronic Highway, Dispečerski centar NOSBiH-a uvezan je u sistem upozorenja ENTSO-E, EAS.\nTelekomunikacijski sistem EES-a BiH koji se sastoji od oko 4500 km optičkih kablova, od 120 SDH čvorova i oko 127 PDH čvorova. Cijeli ovaj sistem se nadgleda, provjerava i po potrebi (re)konfigurira sa posebnim, u NOSBiH-u lociranim sistemom TNMS (Telecommunication Network Management System). Putem TNMS-a iz NOSBiH-a se vode i nadziru (i po potrebi rekonfiguriraju) telekomunkacije u EES-u BiH.\nKorporativni IT poslovni sistem koji je baziran na Hyper-V Clusteru, SQL Database Clusteru i centralnom Storageu. Ova poslovna mreža u NOSBiH-u je podijeljena u VLAN-ove koji prate organizacionu strukturu NOSBiH-a. Ovim sistemom su pokrivene i IT potrebe aplikacija za operatvino planiranje i tržišne operacije, a uključuje i web stranicu NOSBiH-a, pristup internetu i ostale podrške.


Asocijacija mladih SDA odala počast Izetbegoviću - Klix.ba\nDelegacija Asocijacije mladih SDA danas je na Šehidskom mezarju Kovači odala počast povodom pete godišnjice od smrti prvog predsjednika Predsjedništva BiH Alije Izetbegovića, osnivača SDA i jednog od najvećih lidera koje je BiH imala u svojoj višestoljetnoj historiji, saopćeno je iz Asocijacije mladih. Sjećanje na rahmetli Izetbegovića, kako vrijeme prolazi, potvrđuje ispravnost njegove politike i vizije naše zemlje kao multietničke, demokratske i države ravrnopravnih naroda unutar Evropske unije, navodi se.\n- Kako Velika Britanija ima svoga Winstona Churchilla, Francuska Charles de Gaullea, Amerika svog Georga Washingtona, tako i Bosna i Hercegovina ima svoga Aliju Izetbegovića, neprikosnovenog lidera svoga naroda tokom borbe za nezavisnu i suverenu državu, a što nam potvrđuje povijest i vrijeme koje protiče. Bosna i Hercegovina nikome ne smije biti tijesna, ni Srbima, ni Hrvatima, ni Bošnjacima, niti bilo kome ko u njoj živi, i ta politika je obilježila Izetbegovićevu životnu i političku misiju. Posebna odgovornost je na mladim generacijama da tu politiku i takvu viziju domovine BiH očuvaju i nastave, kazao je Senad Šepić, zamjenik minista civilnih poslova BiH i predsjednik Asocijacije mladih SDA.


Zemlje Evropske unije (EU) slažu se da nuklearni sporazum sa Iranom nije savršen ali i da mora da bude sačuvan, izjavila je danas u Sofiji njemačka kancelarka Angela Merkel.\n"Svi u EU dijelimo stav da sporazum nije savršen, ali da treba da ga sačuvamo i nastavimo pregovore sa Iranom o drugim pitanjima, kao što su balističke rakete", rekla je Merkelova novinarima prije početka samita EU i Zapadnog Balkana.\nU Sofiji je sinoć održana radna večera lidera EU na kojem se najviše razgovaralo o odlukama američkog predsjednika Donalda Trampa, među kojima povlačenje iz nuklearnog sporazuma, koji je 2015. godine postignut između Irana i šest velikih sila - SAD, Kine, Rusije, Velike Britanije, Francuske i Njemačke.\nFrancuski predsjednik Emanuel Makron izjavio je sa svoje strane da će se sve učiniti da opstane sporazum bez obzira na američku odluku.\nEvropa će se politički obavezati kako bi njena preduzeća mogla da nastave poslovanje u Iranu, rekao je Makron i dodao da je neophodno proširiti postojeći nuklearni sporazum na period poslije 2025. godine, a koji se odnosi na balističke aktivnosti Irana.\nLideri Evropske unije (EU) složili su se sinoć da zauzmu "jedinstven pristup" za zaštitu nuklearnog sporazuma sa Iranom i dodali da će nastaviti da podržavaju primjenu sporazuma, "dokle god ga i Iran poštuje".\nEksplozije uoči otvaranja birališta u Nigeriji\nNigerija bira predsjednika, tijesna trka\nU lančanom sudaru 100 automobila poginula jedna osoba


Vojni beskućnici moraju da napuste hotel "Bristol" zbog "Beograda na vodi": Gde su stanovi koje je obećao Mali?\nBeogradski glas (Beta) – Bivši pripadnici Vojske Srbije koji su već 27 godina smešteni u hotelu Bristol u Beogradu, iz njega treba do srede da se isele jer hotel treba da se preda investitoru „Beograd na vodi“.\nKako je agenciji Beta danas rekao predsednik Udruženja vojnih beskućnika Srbije Vlado Đukić, stanarima hotela Bristol je Ministarstvo odbrane ponudilo privremen smeštaj, umesto da su trajno rešili njihovo stambeno pitanje.\nPrema njegovim rečima, 28 stanara Bristola obavešteno je da treba da se isele tako što su pre dve nedelje dobili dve koverte. U jednoj je bio rešenje da hotel Bristol prestaje sa radom i da su dužni u roku od 15 dana da se isele, dok ih u drugoj koverti pozivaju na sastanak u Ministarstvo odbrane.\n„Ne znam šta će se sutra dešavati. U hotelu žive vojni beskućnici od 70 i 80 godina, mnogi od njih odbijaju da se isele jer ne žele da idu ponovo u privremeni smeštaj, oni žele trajno rešenje stambenog pitanja i mi verujemo da je to jedino rešenje“, naveo je Đukić.\n„Siniša Mali, dok je bio gradonačelnik, javno je rekao da su za vojne beskućnike obezbeđeni stanovi. Šta je desilo sa tim stanovima?“, upitao je Đukić.\n„Naše udruženje postoji 27 godina samo zato što država Srbija nije htela da sprovede medjunarodne sporazume i naredbe o dislociranju. Postojimo jer Ministarstvo kroz pravilnike o dodeli stanova prema nama postupa protivno zakonu“, kazao je Djukić.\n„Tragično je što država radi. Ministarstvo odbrane ponovo nudi privremeno rešenje ljudima koji su u osmoj deceniji života, ono ne shvata da je to vanredna situacija koja treba da bude rešena“, kazao je Đukić.\nNajavio je da će se održati sednica skupštine udruženja i da će jedna od odluka biti pošenje krivičnih prijava, ukoliko se za godinu dana ne reši trajno stambeno pitanje brojnih beskućnika.\nOznakeBeograd na vodi Bristol hotel Bristol Naslovna-centar Naslovna-traka


Ministar Momirović se revakcinisao u Tutinu: Molim vas, bojim se igle\nNaslovnica NAJNOVIJE Politika Ministar Momirović se revakcinisao u Tutinu: Molim vas, bojim se igle\nMinistar građevinarstva, saobraćaja i infrastrukture Tomislav Momirović revakcinisao se danas u Dom zdravlja u Tutinu i pozvao građane da se vakcinišu. Ministar je tokom posete Tutinu odlučio da se revakciniše u tom mestu, gde je procenat vakcinacije građana među najnižim u Srbiji.\nMomirović je primio vakcinu Astra Zeneka, a nosio je majicu sa sloganom “Srbija bez barijera” (za kampanju za unapređenje položaja osoba sa invaliditetom) “Ništa nisam osetio. Želim da poručim građanima da je vakcinacija jedina perspektiva”, rekao je nakon vakcinacije Momirović.\n– Molim vas, bojim se igle! , našalio se i pitao jel već gotovo pa rekao das ništa nije bolelo posle čega je dobio i aplauz.\nVakcinisao se i ambasador Turske Hami Aksoj, sa kojim je ministar danas obišao radove na rekonstrukciji puta Novi Pazar – Tutin, koje izvode turska firma Tašjapi. Vakcinisali su se tom prilikom i sportisti iz tog kraja.\nOn je posetio Tutin i obišao radove na rekonstrukciji puta od Novog Pazara do Tutina.\nRok za završetak saobraćajnice duge 20,5 kilometara između ova dva grada je jun naredne godine, a ministar je prilikom svoje prethodne posete rekao da će radovi koje izvodi turska firma Tašjapi biti završeni ranije.\nMomirović je u Tutin došao sa ambasadorom Turske u Srbiji Hamijem Aksojem, a dočekali su ga predsednik opštine Tutitn Salih Hot, gradonačelnik Novog Pazara Nihad Biševac i predstavnik firme Tašjapi Jenal Eljaš.\nMinistar će nakon toga u Domu zdravlja Tutin biti revakcinisan vakcinom Astra Zeneka, najavljeno je iz ministarstva.\nNjegova namera je da na taj način pozove građane ovog kraja Srbije na imunizaciju, jer je stepen vakcinacije u Tutinu među najnižima u zemlji. Ministar Momirović će u toku dana imati sastanak sa čelnicima lokalnih samouprava Tutin, Novi Pazar, Prijepolje i Sjenica.\nDANU i BANU: Radit će globalno na objedinjevanju akademske pameti za dobro sredina u kojima djeluju\nOd danas oštriji uvjeti za ulazak na Kosovo\nAbazović se ispred RTCG-a suočio sa narodom i poručio: Mi nismo izdajnici (VIDEO)\nAmir 30. Maja 2021. At 15:04\nDodji Momirovicu u Novi Pazar da vidis kako nedeljom finansijei Rasima Ljajica zagradjuju trgove i trotoare. Da vidis kako kosarkas Jahovic od jednog lokala napravi tri, i kako Starcani zidaju zgrade i zagradjuju trotoare.\nTriglav 29. Maja 2021. At 15:21\nNapravite javne toalete u gradu (WC) na svim gradilistima u evropi prvo se gradi javno wc za radnike zatim objekti samo kod nas je obratno aman za aman vise spadamo u grupu naroda koja se ponosi svojom vjero sta treba izaci i po asvaltu vrsiti nuzdu sramota\nGushter Posmatrac 28. Maja 2021. At 14:31\nKo je ovaj edepsuz, koji bukvalno odgurnu ambasadora, da bi on dobio jednu minutu da nesto kaze? Kakvi se ovi likovi bez kucnog odgoja i manira postavljaju na odgovorne pozicije?\nDANU i BANU: Radit će globalno na objedinjevanju akademske pameti za...\nAbazović se ispred RTCG-a suočio sa narodom i poručio: Mi nismo...\nOtvorena izložba skulptura u kamenu i drvetu vajara Samira Fejzovića


SK ASI-MUR / СК АСИ-МУР / CS IAS-AIT / UC ASI-IWA : Žene dugo trpe nasilje\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Ned 20 of Jun, 2021 [00:26 UTC]\nPonedeljak 15. October 2007. [10:32:00 UTC] (1077 čitanja)\nBeograd — Nasilje u porodici žene trpe i do 20 godina, pre nego što odluče da prijave nasilnika, pokazala praksa Savetovališta protiv nasilja.\nSavetovalište je otvoreno 1993. godine, prvi korisnici su bile žene izbeglice čije su porodice pristizale sa prostora bivše Jugoslavije, od 2000. godine počela je da radi prva "sigurna kuća" za žrtve nasilja, a od 2001. godine i Savetovališta za žrtve trgovine ljudima.\nOd tada je kroz "sigurne kuće" prošlo 1.100 žena i 970 dece žrtava porodičnog nasilja, a samo od 2001. do 2003. godine zbrinuto je 260 osoba žrtava trgovine ljudima, među kojima je 40 dece.\nPraksa Savetovališta, ali i sudskih organa i centara za socijalni rad, pokazuje da žene na ovim prostorima još robuju patrijarhalnom vaspitanju, da nemaju uslova za ekonomsko osamostaljivanje, pa se teško odlučuju da prijave nasilnika.\nNa okruglom stolu "Zaštita od nasilja u porodici u izbegličkoj i raseljeničkoj populaciji", završenom u subotu, rečeno je da žene trpe nasilje 15 do 20 godina u proseku, ali su navedeni i primeri žene koja je nasilnika prijavila posle dve godine i starije žene koja se na taj korak odlučila posle 40 godina.\nPrema rečima rukovodioca Savetovališta protiv nasilja u porodici, Vesne Stanojević, na pitanje psihologa u Savetovalištu zašto je trpela 40 godina da je muž svakodnevno tuče bez razloga, ona je odgovorila da se "ponosi što je izdržala, a mogla je da bude invalid ili da skrene pameću".\nReakcija njene dece, već odraslih ljudi, bila je još šokantnija. Majci su savetovali da se ne razvede i da "istrpi još malo".\nČesti su primeri da se žena po više puta obraća Savetovalištu, dolazi u "sigurnu kuću", ali se potom vraća nasilniku.\nMeđu nasilnicima nema pravila po obrazovanju, odnosno nije pravilo da muškarci sa nižom stručnom spremom preovlađuju kao nasilnici. U evidenciji Savetovališta ima visokoobrazovanih muževa, profesora i poznatih javnih ličnosti koji su veoma uvažavani u radnoj sredini, ali kod kuće postaju tirani i agresivci koji zlostavljaju ženu.\nOd ukupnog broja žena koje su smeštene u "sigurnim kućama", polovina je iz Beograda, a ostale su iz unutrašnjosti jer, iako sigurne kuće već postoje u Kragujevcu, Nišu i Novom Sadu, veruju da u Beogradu imaju veću mogućnost za posao i manje izgleda da ih nasilnik, muž ili partner, nađe.\n[ Vreme izvršavanja: 0.18 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 2.11 ]


VAKCINACIJA TEČE PO PLANU: Revakcinacija u hali sportova Vranje | Novosti.RS\nVolonteri na punktovima evidentiraju i one građane koji nisu prijavljeni preko ovog portala i oni se nakon prijave vakcinišu ili im se zakazuje određeni termin vakcinacije.\nImunizacija se sprovodi i po seoskim mesnim zajednicama, pa je tako, tokom današnjeg dana, vakcinisano 30 meštana Vrtogoša.\nPripreme za revakcinaciju uveliko traju i ona će biti sprovedena u Sportskoj hali u Vranju kako bi se izbegle gužve na punktovima u Domu zdravlja. Ceo proces nadgleda stručni tim Zavoda za javno zdravlje koji je dao saglasnost na plan i sam tok revakcinacije stanovništva.\nvakcinacija imunizacija Vranje vakcina protiv virusa korona


Pavlovova: BiH ima potencijala za program Kreativna Evropa – Magazin Plus\nHome/Pavlovova: BiH ima potencijala za program Kreativna Evropa\nPavlovova: BiH ima potencijala za program Kreativna Evropa\nBiH ima potencijala za novi program EU 2014.-2020. pod nazivom “Kreativna Evropa”, koji predstavlja sve ono što se tiče audiovizuelne politike i kulture. BiH je već bila u ovom programu, što znači da je povukla više novca nego što je uplatila za ulaznu kartu – rekla je u razgovoru za Agenciju FENA Luba Pavlovova, direktorica Agencije za regionalni razvoj u Bratislavi i ekspert na EU projektu “Podrška učešću BiH u novom ciklusu programa EU 2014-2020”.\nS obzirom da nije članica EU, BiH pod određenim uslovima ima pravo učestvovati to jest civilno društvo aktivno može učestvovati u novim EU programima 2014-2020: Horizon, Cosme, Erasmus+, Kreativna Evropa, Evropa za građane, Zapošljavanje i socijalne inovacije, Life, Zdravstvo za rast, Prava i građanstvo.\n“BiH mora platiti određenu sumu, koju također može plaćati preko programa IPA (Pretpristupne pomoći). To nisu sve procedure, koje BiH mora ispuniti za učešće u ovim programima, jer za njih mora imati i kapacitete odnosno ljudske resurse koji su sposobni i dovoljno kvalitetni da mogu dobiti grantove”, istakla je Pavlovova.\n“Zato bi bilo pametno da se BiH odluči za ovaj program – tvrdi Pavlovova, dodajući da okvirni program “Kreativna Evropa” objedinjuje programe Kultura, MEDIA i MEDIA Mundus programe iz perioda 2007-2013 i obuhvata novi finansijski instrument radi unapređenja pristupa finansiranja za mala i srednja preduzeća i organizacije u sektorima kulture i stvaralaštva“.\nOdnosi se na nove aktivnosti koje će doprinijeti realizaciji Strategije Evropa 2020, kroz finansijsku podršku ciljevima Evropske unije radi unapređenja zaposlenosti, adekvatne socijalne zaštite, borbe protiv socijalne isključenosti i siromaštva, te unapređenja radnih uvjeta.\nEaSI pokriva tri postojeća programa: Progress (Program za zapošljavanje i socijalnu solidarnost), EURES (Evropske službe za zapošljavanje) i Evropski Instrument za mikrofinansiranje u okviru programa Progress.\nUvezeno vode u vrijednosti od 2,28 miliona KM


► Uslovne kazne za paljenje američke ambasade\nNa šest meseci zatvora, uslovno na dve godine, osuđeni su Dragan Marinkov, Dejan Vučković i Marko Novitović, dok je Milan Tomas osuđen na pet meseci zatvora, uslovno na dve godine.\nOni su osuđeni jer su bili svesni da mogu da izazovu opštu opasnost po živote ljude kada su kamenicama i drugim predmetima gađali Ambasadu.\nTužilaštvo je teretilo optužene da su ispred tadašnje zgrade Ambasade SAD u Ulici kneza Miloša, u centru Beograda, izazvali opasnost za život ljudi i imovinu, pošto su posle mitinga organizovano došli i gađali zgradu kamenicama, bakljama i drugim predmetima, i izazvali požar.\nObrazlažući presudu, sudija je rekla da su osuđeni bili sposobni da shvate značaj svog dela kojim su izazvali opasnost.\nSudija je navela da je Novitović po sopstvenom priznanju u prvoj izjavi kazao da su svi, pa i on, Ambasadu gađali kamenicama, a da je kasnije promenio iskaz i rekao da je on na zgradu bacio grumen zemlje, što sud nije uvažio jer se na snimcima ne vidi zemlja.\nSud je ocenio da dolazak do Ambasade SAD nije bio slučajan, već da ih je prema Novitovićevoj izjavi da tamo odu pozivao čovek pomoću megafona.\nU obrazloženju se navodi da je jedan od svedoka još 2013. godine rekao s kim je bio u društvu kada su Ambasadu gađali kamenicama i da je naveo trojicu osuđenih na šest meseci.\nUslovne osude izrečene su jer je sud cenio to što su osuđeni mlade osobe i što je proteklo mngo vremena od kada su učinili krivično delo, a da sudski proces nije bio odužen zbog njih.\nSud je ustanovio da nema dokaza da su Backović, Tomin i Kosanović izvršili krivično delo, navodeći da je iz izjava svedoka poznato da je Backović došao do Ambasade, ali se vrlo brzo udaljio, da Tomin nije ništa radio ispred Ambasade i da nije bilo dokaza da je Kosanović bilo čime gađao zgradu.\nAdvokat odbrane Želimir Čabrilo izjavio je novinarima po izricanju presude da smatra da bi bilo bolje da se ovaj "politički događaj" rešavao političkim sredstvima.\nOn je kazao da je presuda "skromna" jer osuđeni nisu osuđeni za paljenje Ambasade.\n"Mnogo bi bilo bolje da se ovo politički rešilo", kazao je Čabrilo i upitao šta se dobija ovakvom presudom.\nČabrilo je kazao i da slučaj treba da se reši krivično ali da treba da se utvrdi odgovornost onoga ko je naredio da se ukloni obezbeđenje ispred Ambasade SAD.\n"Politička odluka je da se miting organizuje, politička odluka je da se ukloni obezbeđenje, politička odluka je da se četiri godine od događaja ništa ne preduzima i ne postupa", rekao je Čabrilo.\nNa prvom suđenju optuženi su bili osuđeni na uslovne kazne od šest do 10 meseci zatvora, ali je Apelacioni sud poništio taj deo presude "jer je izreka presude nerazumljiva i protivrečna sama sebi".\nDržava ostaje vlasnik Belog dvora, Karađorđevićima do 500.000 evra\nUpravni sud poništio je rešenje Ministarstva finansija Srbije kojim je odbijen zahtev dinastija Karađorđević za povraćaj "Belog dvora" na Dedinju, u Beogradu, ili obeštećenje, i...\nSara Vidak se nije žalila na presudu\nStudentkinja iz Beograda Sara Vidak nije se žalila na presudu kotorskog Osnovnog suda kojom je osuđena na četiri meseca zatvora zbog napada na sudiju Prekršajnog suda Jelenu Stanišić,...\nOčekuje se presuda osumnjičenima za smrt američkog turiste na Zakintosu\nGrčki sud bi trebalo danas da izrekne presudu u slučaju prebijanja na smrt američkog turiste na Zakintosu prošle godine, prenosi agencija AP.


Zvanična internet prezentacija opštine Odžaci - Naš učenik Božidar Miku među 25 najboljih đaka generacije iz Srbije i Republike Srpske\nUčenik Tehničke škole u Odžacima Božidar Miku, kao đak generacije 2017/2018, uspeo je da se nađe među 25 najboljih u konkurenciji više od 600 đaka generacije iz cele Srbije i Republike Srpske. Ovaj uspeh Božidaru je omogućio da osvoji školovanj e na ITAcademy i tako nastavi da se obrazuje u skladu sa svojim ambicijama i potencijalom.\nOdabranim đacima generacije kojima finansijska podrška za jednogodišnje školovanje na ITAcademy biće uručena 5. septembra na svečanom prijemu u 17 sati na Belom dvoru.\nKraljevska porodica Karađorđević, prestolonaslednik Aleksandar i princeza Katarina, 29. juna ugostila je na Belom dvoru više od 600 najboljih maturanata iz Srbije i Republike Srpske na prijemu koji se održava već sedamnaestu godinu zaredom.\nBožidar Miku će kroz jednogodišnje školovanje na ITAcademy dobiti priliku da stekne znanja i veštine za neka od najtraženijih i najplaćenijih zanimanja današnjice. Nastavu će pratiti online, preko najsavremenije platforme za učenje – Distance Learning platforme.


Septembar u Briselu 2017 za crnogorske studente i đake - EUIC Podgorica\n18-22. septembar 2017. – Studenti i đaci iz Crne Gore su i ove godine pokazali zavidno znanje i vještine i osvojili putovanje „Septembar u Briselu 2017”. Pobjednici četiri konkursa dokazali su se kao odlični poznavaoci odnosa EU i Crne Gore. Sa Ekonomskog fakulteta, Fakulteta političkih nauka i Pravnog fakulteta Univerziteta Crne Gore njih 16 imali su najbolje rezultate na testu znanja o odnosima EU i Crne Gore; učenica Srednje ekonomske škole „Mirko Vešović” je uradila najbolji video rad na temu „Moje putovanje u EU”; najbolji esej na temu „Crna Gora i Evropska unija 60 godina od danas” napisao je student Pravnog fakulteta; a putovanju su se pridružili i pobjednici kviza znanja o EU, u organizaciji Centra za građansko obrazovanje. Svi oni zajedno proveli su 5 dana u Briselu što je organizovala Delegacija EU u Crnoj Gori i EU Info centar, u saradnji sa fakultetima Univerziteta Crne Gore.\nTokom pet dana nagrađeni studenti i srednjoškolci posjetili su institucije Evropske unije i prisustvovali brojnim predavanjma. Posjetili su Generalni Direktorat za evropsku susjedsku politiku i pregovore o proširenju (DG NEAR) gdje su imali priliku da razgovaraju sa Tomasom Haglajtnerom, Kirsi Pekuri, Sabine Zvanepoel, Majom Smrkolj, Roksanom Mertikariu, Davorom Kuncom, Henkom Viserom, Filipom Leneom, Madalinom Ivanicom i Ivanom Mijatovic. Ispred EEAS-a, diplomatske službe Evropske unije, obratio se Klajv Rambolt. Posjeta Evropskom parlamentu bila je prilika da se studenti i đaci upoznaju sa procesom rada i procedurama donošenja odlu\nStalna misija Crne Gore pri EU bila je jedna od važnih institucija koje su studenti i đaci posjetili, i od ljubaznog osoblja misije i ambasadora Bojana Šarkića saznali su o odnosima naše zemlje i Evropske unije, iz ugla crnogorske strane. Kako rade i razmišljaju lobisti, studenti su čuli od Aleksandre Štiglmajer iz Evropske inicijative za stabilnost (ESI). A bilo je zanimljivo čuti i viđenje trenutne situacije iz ugla jedne velike NVO, poput Njemački institut za međunarodne i sigurnosne poslove (SWP) i njenog direktora, dr Dušana Reljića.\nI pored brojnih sastanaka, našlo se vremena i za obilazak ostalih znamenitosti Brisela, poput Atomijuma, Maneken Pisa, ali i da se proba belgijska čokolada, rebarca.\nNastavak podrške civilnom sektoru


Stanojević: Radnik je važniji od Genta, prvenstvo je prioritet - SPORTSKI ŽURNAL\n16 oktobar, 2021 7\nUtakmica između Partizana i Radnika se igra u nedelju od 17 časova na stadionu u Humskoj\n"Znamo šta nas čeka, naša je obaveza da pobeđujemo. Igramo protiv ekipe koja je izuzetno čvrsta i prima malo golova. Malo je i daje, ali je teška za 'probiti', tako da moramo biti strpljivi i igrati do kraja", rekao je Stanojević na konferenciji za novinare na Sportskom centru Teleoptik.\nFudbaleri Partizana dočekuju u nedelju ekipu Radnika, u utakmici 13. kola Super lige Srbije. Crno-beli su lideri šampionata sa 31 bodom iz 11 utakmica, dok je tim iz Surdulice na 14. poziciji sa deset bodova iz deset mečeva.\n"Radnik je na lošijem mestu na tabeli od onog što oni priželjkuju. S druge strane, primili su samo tri gola na strani, posle Zvezde i nas su najmanje golova primili. Čvrsta ekipa koja ima izuzetnu tranziciju, imaju brze igrače po bokovima, mladog napadača, dobrog trenera... Moramo da idemo na pobedu", rekao je Stanojević.\nTrener Partizana je naveo da je zdravstvena situacija u timu dobra i da su svi spremni, osim Nemanje Jovića koji je i dalje pozitivan na korona virus.\nPosle utakmice sa Radnikom crno-bele očekuje duel protiv Genta u Ligi konferencija, pa su novinari pitali Stanojevića da li će shodno tome posebno motivisati igrače za sutrašnji meč.\n"Kad bih vam rekao da je meni utakmica sa Radnikom važnija od utakmice sa Gentom, ne biste mi verovali. Lično meni. Igrači to znaju, to sam im rekao. Naravno da je evropska utakmica sa Gentom važna zbog kluba, zbog svega...", rekao je Stanojević.\n"O motivaciji ne želim da pričam uopšte. U stanju sam da suspendujem igrača ako neko nije motivisan na treningu, a kamo li na utakmici", dodao je on.\nPosle tog odgovora, novinari su upitali da li to znači da je njemu domaći šampionat najvažnije takmičenje, odnosno da li su prioriteti poređani na sledeći način - prvenstvo, Evropa, Kup.\n"To je prirodno. Pripremamo se za najduže takmičenje, a to je prvenstvo i to je za mene prioritet. Tako sam i postavio...", rekao je Stanojević.\n"Verujte mi, svaka utakmica nam je važna. Videli ste u kakvom smo sastavu izašli protiv Trajala. Poštujemo svaku utakmicu, svakog protivnika. Sve nam je važno, ali ako me već pitate ja bih tako poređao", dodao je trener Partizana.\nPanama · 16 oktobar, 2021 16:46\nSamrok miran · 16 oktobar, 2021 16:50\nKao da ne znamo · 16 oktobar, 2021 16:55\nDeki · 16 oktobar, 2021 17:26\nMarko · 16 oktobar, 2021 19:42\nPeki · 16 oktobar, 2021 20:01\nPigeon · 17 oktobar, 2021 11:04


Mediji: Srbija obnovila medjunarodnu vojnu saradnju, prva vežba sa američkim specijalcima\nBeta 7. marta 2021. 10:25\nSrbija je obnovila medjunarodnu vojnu saradnju, prekinutu septembra prošle godine, posetom američkog generala Dejvida Tabora i tradicionalnom vežbom koju policijska Specijalna antiteroristička jedinica i specijalci Vojske Srbije izvode sa specijalnim snagama Vojske SAD.\nKako saznaje portal Balkanska bezbednosna mreža, šesta zajednička vežba specijalnih jedinica počela je prvih dana marta dolaskom američkih „Zelenih beretki“ u bazu Specijalne antiterorističke jedinice „13. maj“ kod Batajnice i trajaće mesec dana.\nPrve nedelje SAJ i „Zelene beretke“ uvežbavale su sanitetsko zbrinjavanje i streljaštvo. „Zelene beretke“ pripadaju prvom bataljonu Desete grupe specijalnih snaga oružanih snaga SAD čija se baza nalazi se nedaleko od Štutgarta u Nemačkoj.\nCeremoniji otvaranja prisustvo je komandant evropske Komande Specijalne snaga Vojske SAD general major Dejvid Tabor, koji je tokom zvanične posete Srbiji razgovarao sa načelnikom Generalštaba VS generalom Milanom Mojsilovićem i obišao 72. brigadu za specijalne operacije.\nTako je nekoliko dana pre roka prekinut šestomesečni moratorijum na aktivnosti medjunarodne vojne saradnje sa partnerima. Vlada Srbije tu odluku 9. septembra prošle godine obrazložila pritiskom sa Zapada zbog planiranog učešća Vojske Srbije na vežbi „Slovensko bratstvo 2020“ u Belorusiji.\nVežba pod nazivom Združeni kombinovani trening održana je u Srbiji prvi put 2016. Združene vežbe su prerasle u tradiciju i visok nivo saradnje ogledao se što su svake godine uvežbavane sve složenije aktivnosti.\n„Iako u spoljnopolitičkim odnosima dve zemlje uvek postoje trzavice, specijalne jedinice i dalje produbljuju saradnju. Tako je 2019. godine na Združenoj kombinovanoj vežbi učestvovala i Vojska Srbije, uz SAJ i američke ‘Mornaričke foke’. Vojska je poslala pripadnike Bataljona vojne policije specijalne namene ‘Kobre'“, navodi portal.\nPeta po redu vežba trajala je tri sedmice i održana je neposredno pred proglašenje vanredne situacije u Srbiji zbog pandemije konoravirusa.\n„Pored posete američkog generala, vežba je pokazala da srpski i američki specijalci imaju odličnu saradnju, jer je VS pored ‘Kobri’ u vežbu uključila i protivteroristički bataljon ‘Sokolovi’. Timovi specijalnih snaga, kao osnovne jedinice za ovakve akcije bili su mešoviti, što se u tom svetu smatra za visok nivo povezanosti i medjusobnog poverenja“, navodi se.\nPortal podseća da VS ima veoma razvijenu medjunarodnu vojnu saradnju u oblasti specijalnih jedinica. Najčešće se vežba sa Grčkom i drugim susednim zemljama, a poslednje tri godine i sa Vojskom SAD.\nPogačar za N1: Istina je, dogovorili smo se sa Vladom o oporezivanju…\nSutra bez vode potrošači u delu Voždovca\nLazar iz Niša (15) teško se povredio prilikom skoka u bazen,…


subota, 19. avgust 2017. 09:30h\nKoncert džez pevačice Lene Kovačević održan je u petak, 18. avgusta, na platou ispred Kulturnog centra Pančeva.\nPrethodni period obeležila je uspešna serija koncerata, a nastup u Pančevu je poslednji u nizu za ovo leto M.Manić\nProgram je bio zanimlјiv, raznovrstan, pun različitih muzičkih stilova obrađenih u džez maniru. Mnogobrojna publika je imala priliku da čuje pesme sa prethodnih ali i sa njenog poslednjeg, trećeg albuma „Džezeri” na kome su obrade dobro poznatih pesama Momčila Bajagića Bajage.\nVolim da „provedem” publiku kroz različite periode, ne samo moje muzike, nego i muzike generalno, zato što su na koncertu uvek prisutne različite generacije. Deci je uvek zanimlјivo da čuju nešto od moderne muzike, ali na neki nov način kao što su na primer pesme Ed Širana, ili „Daft Panka”... Imala sam sreću da nastupam pred mnogo lјudi, posebno pred mnogo dece, jer su ona, u suštini, budućnost ne samo ove zemlјe, nego i uopšte naše muzike, ali i deo moje budućnosti. Mnogo je lepo kada vidite da deca shvataju ono što radite, objašnjava Lena Kovačević.\nPrethodni period obeležila je uspešna serija koncerata, a nastup u Pančevu je poslednji u nizu za ovo leto. Sledeći koncert imaće u Beču u septembru. Trenutno piše originalnu muziku za projekat namenjen stranom tržištu.\nLena Kovačević je diplomirala na muzičkom konzervatorijumu u Amsterdamu. Do sada je snimila tri albuma – „Dobar dan za pevanje”, „San” i „Džezeri”.


Savez za Srbiju u Lučanima: Ne dozvolimo da poklone „Milan Blagojević“ kao što su PKB | Двери\nSavez za Srbiju u Lučanima:…\nLideri Saveza za Srbiju su u punoj sali Doma kulture u Lučanima razgovarali sa građanima o boljim uslovima za poljoprivrednike, merama za ostanak mladih u tom mestu i o sudbini fabrike „Milan Blagojević“ koja, kako su istakli, ne sme doživeti sudbinu PKB-a.\nPredsednik Dveri Boško Obradović podsetio je da su prve žrtve ovog režima bili seljaci „Seljacima su smanjene subvencije sa 14.000 na 4.000 dinara, povećana je cena dizel goriva, nema regresa za gorivo niti obećanog smanjenja cene goriva. Dragačevsko selo može prvo da se pobuni i pošalje poruku ovoj vlasti da je vrag odneo šalu i da ovako više ne može.“\nBorko Stefanović, predsednik Levice Srbije, poručio je da Savez za Srbiju neće dozvoliti da režim pokloni fabriku „Milan Blagojević“.\n„Mi trenutno imamo sistem koji želi da malina bude jeftinija od lista, da imamo najniže plate i penzije u Evropi i sve što vredi u Srbiji da se proda strancima za što manje para, ali da deo ide u njihov džep. Samo želim da ih podsetim da se ova fabrika ovde ne zove ’Aleksandar Vučić’, nego ‘Milan Blagojević’ i da nećemo dati da je poklone kao što su poklonili RTB Bor, Azotaru i PKB.“\nJedan od osnivača Saveza za Srbiju, Dragan Đilas, je naglasio da se Savez zalaže za to da se ne prodaju strateški važne fabrike kao što je „Milan Blagojević“.\n„Problem fabrike ‘Milan Blagojević’ je što će ona ući u program privatizacije i da tada kreće proces otpuštanja radnika i smanjivanje plata. Savez za Srbiju se zalaže za potpuno drugačiji sistem. Mi se zalažemo za suprotno – da se ne prodaju resursi ove zemlje, voda, rudna bogatstva i strateški važne fabrike kao što je to „Milan Blagojević“.“\nPredsednik Demokratske stranke, Zoran Lutovac, skrenuo je pažnju na to da mladi masovno odlaze iz Srbije.\n„Mi živimo u državi iz koje mladi odlaze zbog nezaposlenosti i zbog toga prvi put u istoriji Srbije imamo veći broj onih starijih od 60, nego mlađih od 18 godina.“\nPotpredsednik izvršnog odbora Narodne stranke Lazar Đurović rekao je da u medijima dominiraju sadržaji koji služe za zaglupljivanje naroda.\n„Mediji Vučiću služe da bi narod sistematski zaglupljivao. Kada ne igra Đoković ili kada nema sporta, na televiziji možemo da vidimo ili kako nam Vučić iskače iz svih ekrana ili vulgarne rijaliti programe.“\nPredsednik Zdrave Srbije Milan Stamatović je rekao da će aktuelni režim zaboraviti građane Lučana onog trenutka kada se izbori budu završili.\n„Njihov program za Lučane se svodi samo na to da Vučić osvoji više od 50 odsto glasova da bi rekli da u Srbiji ne postoji opozicija. To je njima važno, a to šta će se desiti vama, ovde u Lučanima, to njih ne zanima.“\nJanko Veselinović, predsednik Pokreta za preokret, naglasio je da građani Lučana imaju veoma važnu ulogu u zaustavljanju propadanja Srbije.\n„Kao što se na Solunskom frontu zaustavilo propadanje Srbije, tako se i sada ovde, u Dragačevu, može zaustaviti dalje propadanje. Vi ste tu da to započnete i da donesete svetlost u Srbiju.“\nPotpredsednik udruženog sindikata Sloga, Vladimir Radosavljević, naveo je da nijedna vlast do sada nije tako brutalno ponižavala i vređala svoje stanovnike kao što to sada radi Vučić.\nCategory: Саопштења 16. октобра 2018. Leave a comment\nTags: Borko StefanovićBoško ObradovićDragačevoDragan ĐilasJanko VeselinovićLazar ĐurovićLučaniMilan BlagojevićMilan StamatovićPKBSaopštenjaSavez za SrbijuVladimir RadosavljevićZoran Lutovac\nPreviousPrevious post:Boban Trifunović: Protiv loših privatizacijaNextNext post:Profesor Ševarlić o Svetskom danu hrane


Danas počinje Lovefest! Na najveću binu u regionu stiže ultramoćno ozvučenje LEO Meyer - IndeksOnline.rs\nNaslovna EXTRA Danas počinje Lovefest! Na najveću binu u regionu stiže ultramoćno ozvučenje LEO...\nLovefest – Lovefest je potpuno spreman da od danas u Vrnjačkoj Banji ugosti svetske muzičke gigante i to na najvećoj bini koju je Srbija ikada videla. Čuveni Fire Stage, po kome će od danas do subote prošetati velikani među kojima su Joseph Capriati, Ilario Alicante, Loco Dice, legendarni Jamie Jones, dugo iščekivani Apollonia, Anna, Anfisa Letyago i mnogi drugi, ove godine dostigao je neverovatne dimenzije od 65 metara širine. Bina je visoka čak 18 metara, a na nju je postavljeno jedno od najboljih ozvučenja na svetu – LEO Meyer, koje ranijih godina nije korišćeno u Srbiji.\nSledeći tekstNOVI PAZAR: Juče još dva prijema, preminuo pacijent iz Tutina


Korona u Zvezdi, tim u karantinu, odlaže se derbi ABA lige\n13:47 >> 13:58\nCrveno-beli nisu saopštili imena obolelih\nLoše vesti iz košarkaškog kluba Crvena zvezda! Posle redovnih testiranja igrača i stručnog štaba ustavnovljeno je da ima pozitivnih na kovid 19 i večerašnja utakmica protiv Cedevita Olimpije se neće odigrati!\nNovi košarkaš Zvezde pozitivan na koronu\nZvezda ostala bez igrača\n– U skladu sa svim zdravstvenim merama, ekipa je podvrgnuta novim testiranjima i laboratorijskim ispitivanjima, a kompletan seniorski tim i stručni štab Crvene zvezde hitno su stavljeni na mere kućne izolacije. Shodno tome, utakmica 11.kola ABA lige sa Cedevita Olimpijom koja je trebalo da se odigra večeras se odlaže, a novi termin biće saopšten naknadno. Takođe, o novonastaloj situaciji u kojoj se našao naš klub, obaveštena je i Evroliga – navodi se u saopštenju tima sa Malog Kalemegdana.\nKako su objasnili iz kluba sve aktivnosti ekipe su do daljeg obustavljene.\n– Do pristizanja rezultata ponovnih testiranja, sprovođenja detaljnih zdravstvenih pregleda i isteka inkubacionog perioda, sve dalje sportske aktivnosti prvog tima se supenduju, a o stanju obolelih, i daljim aktivnostima prvog tima KK Crvena zvezda mts blagovremeno ćemo obavestiti javnost – poručuju iz Zvezde.\nOve sezone jedini igrač Crvene zvezde za koga je bilo saopšteno da je oboleo od koronavirusa bio je Emanuel Teri i to neposredno pošto je potpisao ugovor sa crveno-belima.\naba liga Evroliga KK Crvena zvezda


Najčešća pitanja i odgovori o RNIDS-u | RNIDS\nNajčešća pitanja i odgovori o RNIDS-u\nPružanjem odgovora na najčešća pitanja želimo da javnosti približimo rad naše fondacije, kao i načine na koje već godinama konkretno iskazujemo otvorenost i odgovornost prema internet zajednici i građanima Srbije.\n1. Šta je RNIDS i zašto je osnovan?\nRNIDS je fondacija osnovana po Zakonu o zadužbinama i fondacijama, kao pravno lice osnovano radi upravljanja nacionalnim internet domenima. RNIDS je stručna, nevladina i nedobitna fondacija, koju su 8. jula 2006. osnovali predstavnici domaće internet zajednice, koji su se odazvali javnom pozivu da se konačno sistemski reši upravljanje tadašnjim .YU domenom. Na našem sajtu možete naći više informacija o istorijatu razvoja registra nacionalnih internet domena tokom proteklih 20 godina i problemima koji su rešeni osnivanjem RNIDS-a.\n2. Ko je osnovao RNIDS?\nUgovor o osnivanju RNIDS-a je 18. decembra 2006. potpisalo 17 firmi i organizacija, koje su na taj način stekle status članova - osnivača. Pristupanje RNIDS-u u svojstvu suosnivača je otvoreno za sva domaća pravna lica i preduzetnike i organizacija danas broji preko 140 suosnivača, među kojima se nalaze brojne ugledne organizacije, kompanije i akademske institucije. Između ostalih, tu su: Elektrotehnički fakultet Univerziteta u Beogradu, Pravni fakultet Univerziteta u Beogradu, Univerzitetska biblioteka "Svetozar Marković", Privredna komora Srbije, Telekom Srbija, najveći domaći internet provajderi, kablovski operatori i drugi. Kompletan spisak suosnivača dostupan je u javnom registru koji se vodi kod Agencije za privredne registre, kao i na strani "Suosnivači i ovlašćeni predstavnici".\n3. Kako funkcionišu slične organizacije u inostranstvu?\nNa sličan način kao RNIDS funkcionišu i mnogi drugi nacionalni registri internet domena u Evropi i svetu, na primer registri Velike Britanije, Nemačke, Kanade, Holandije, Češke, Izraela itd. O raznolikim modalitetima odnosa država i nacionalnih internet registara najbolje govori dokument Saveta evropskih nacionalnih TLD registara (Council of European National Top Level Domain Registries - CENTR). U većini država model organizacije koja upravlja nacionalnim internet domenima je veoma sličan RNIDS-u, to jest, reč je o pravnim subjektima koji nisu državni organi, što je u skladu sa svetskim trendovima u oblasti upravljanja Internetom.\n4. Ko je dodelio RNIDS-u pravo na upravljanje nacionalnim domenima?\nPosao upravljanja nacionalnim internet domenima (latiničkim .RS i ćiriličkim .СРБ) RNIDS-u je dodelila Internet korporacija za dodeljene nazive i brojeve (Internet Corporation for Assigned Names and Numbers, ICANN), koja upravlja globalnim sistemom internet adresa i brojeva i koja dodeljuje na upravljanje i sve druge nacionalne i generičke internet domene.\n5. Kakav je odnos RNIDS-a i države Srbije?\nKao što se može zaključiti iz istorijata naše fondacije, različite državne institucije od samog početka su pažljivo pratile formiranje i rad RNIDS-a. Takođe, ICANN je delegiranje .RS (2007) i .СРБ domena (2011) RNIDS-u obavio tek nakon prijema zvanične podrške Vlade i nadležnog ministarstava Republike Srbije, kao i relevantnih činilaca lokalne internet zajednice, što inače predstavlja standardnu proceduru za delegiranje nacionalnih domena od strane ove organizacije. RNIDS je u proteklom periodu, osim sa resornim ministarstvima, ostvario dobru saradnju i sa nizom drugih državnih institucija, kao što su, na primer, službe za sprečavanje visokotehnološkog kriminala u okviru MUP-a i Javnog tužilaštva, Zavod za intelektualnu svojinu, Kancelarija za informacione tehnologije i elektronsku upravu.\n6. Kakav je regulatorni okvir za internet domene?\nInternet domenima ne bavi se direktno nijedan važeći domaći propis, pa je samim tim ova oblast u domenu privatnog prava. Krajem 2010. potpisan je Sporazum o saradnji između Ministarstva telekomunikacija i informacionog društva i RNIDS-a. Sporazum se ne tiče nadležnosti za upravljanje nacionalnim domenima, već je njegova svrha dalje unapređenje saradnje RNIDS-a sa resornim ministarstvom u interesu stabilnog funkcionisanja domaćeg dela Interneta i registra internet domena, u skladu sa pravilima ICANN-a. RNIDS je Sporazumom na sebe preuzeo i dodatne obaveze u pogledu striktnog poštovanja parametara dostupnosti infrastrukturnih servisa, obezbeđivanja finansijske rezerve za stabilno funkcionisanje i obavezu podnošenja posebnog izveštaja o radu ministarstvu nadležnom za poslove informacionog društva.\n7. Kako se RNIDS finansira, da li prima novac iz republičkog budžeta ili (inostranih) donacija i šta znači nedobitni karakter RNIDS-a?\nRNIDS ne dobija sredstva iz bilo kog budžeta, niti je ikada primio donacije, već sav prihod ostvaruje od naknada za registraciju naziva nacionalnih domena i godišnjih naknada svojih suosnivača. Prihod koji se ostvari od naknada za registraciju .RS i .СРБ domena, RNIDS koristi isključivo za troškove svog funkcionisanja, uključujući i uredno izmirivanje svih poreskih obaveza prema važećim propisima. Nedobitni karakter Fondacije znači da se stečena dobit ne deli suosnivačima, već se koristi isključivo za ostvarivanje ciljeva zbog kojih je Fondacija osnovana, uključujući obezbeđivanje obavezne rezerve za stabilno funkcionisanje registra (prema Sporazumu sa Ministarstvom).\n8. Da li je organizacija dužna da podnosi finansijske i druge izveštaje, kome ih podnosi i da li su javno dostupni?\nU skladu sa zakonom, RNIDS od svog osnivanja podnosi redovne finansijske izveštaje, koji se registruju u bazi Agencije za privredne registre, a dostupni su i na strani "Finansijski dokumenti". Dodatno, RNIDS od 2008. svoje finansijske izveštaje podvrgava nezavisnoj reviziji i svi izveštaji nezavisnih revizora do sada su bili pozitivni. Takođe, RNIDS od 2010. na svom sajtu objavljuje godišnje finansijske planove, a od 2012. sve finansijske bilanse objavljuje kvartalno. Od 2013. poslovanje RNIDS-a dodatno kontroliše i interni revizor. Redovne izveštaje o svom radu kancelarija i Upravni odbor podnose Konferenciji suosnivača RNIDS-a i oni se takođe redovno objavljuju na sajtu, zajedno sa svim zapisnicima sa sednica organa RNIDS-a i drugim aktima.\n9. Ko može da registruje nacionalni domen i na koji način?\nRegistracija je uređena pravilima o registraciji naziva .RS i .СРБ domena. Ukratko, svaki građanin ili firma, bilo domaći ili strani, može brzo i lako da registruje koliko god želi .RS ili .СРБ domena. Registracija se obavlja putem mreže ovlašćenih registara širom Srbije, a više informacija je dostupno na strani "Nacionalni domeni".\n10. Kakva je organizaciona struktura RNIDS-a?\nOrgani RNIDS-a su: Konferencija suosnivača, Upravni odbor i direktor. Konferenciju suosnivača čine ovlašćeni predstavnici svih suosnivača koji učestvuju u radu RNIDS-a, vrše kontrolu i nadzor nad njegovim radom. Upravni odbor je najviši upravni organ RNIDS-a, koji se stara o sprovođenju ciljeva utvrđenih Statutom, odlukama i drugim aktima RNIDS-a. Upravni odbor ima sedam članova i za svoj rad odgovara Konferenciji suosnivača. Direktor je izvršni organ RNIDS-a, koga imenuje Upravni odbor po sprovedenom javnom konkursu. Direktor rukovodi radom Kancelarije RNIDS-a, koja obavlja svakodnevne administrativno-tehničke poslove za potrebe svih organa. Pročitajte više detalja o organizacionoj strukturi RNIDS-a.\nOtvori sva pitanja[ + ]\nZatvori sva pitanja[ x ]


Masovna vakcinacija u Crnoj Gori počinje danas, Baranima na raspolaganju punktovi na dvije lokacije – Portal Bar\nMasovna vakcinacija u…\nMasovna vakcinacija u Crnoj Gori počinje danas, Baranima na raspolaganju punktovi na dvije lokacije\nProces masovne vakcinacije stanovništva vakcinom protic koronavirusa u Crnoj Gori počinje danas. U tu svrhu, u svim crnogorskim gradovima određeni su punktovi za vakcinaciju – njih 140, a naši sugrađani će kako je i ranije najavljivano iz ZU Dom zdravlja Bar moći da se vakcinišu na dvije lokacije – u Gimnaziji „Niko Rolović“ i u Hotelu „Princess“, dok su za mještane Virpazara i Ostrosa određeni posebni termini za vakcinaciju.\nU Baru je određeno 14 punktova – 5 u Hotelu „Princess“, 7 u Gimnaziji „Niko Rolović“, kao i po jedan punkt u Virpazaru i Ostrosu.\nZa Barane koji žive u gradskim naseljima Ostros i Virpazar određeni su posebni datumi za vakcinaciju.\n„Vakcinacija mještana Ostrosa obaviće se 8. i 9.maja, u prostorijama DZ Ostros, od 8 do 20 časova, kao i u kučnim uslovima za nepokretne mještane Ostrosa. Vakcinacija mještana Virpazara obaviće se 15. i 16. maja u DZ Virpazar, od 8 do 20 sati, kao i u kućnim uslovima za mještane Crmnice“, kazala je dr Branka Purlija.\nKućne posjete građanima koji nijesu u mogućnosti da dođu do jednog od punktova, krenuće u četvrtak.\nU proces masovne vakcinacije biće uključeno oko 100 radnika ZU DZ Bar koji će se smjenjivati.\nDirektorica barskog Doma zdravlja dr Branka Purlija ranije je za Portal Bar objasnila i kako će izgledati proces vakcinacije.\n„Građanin treba da ponese zdravstvenu knjižicu ili ličnu kartu, odnosno pasoš, ako je strani državljanin. Na jednu od dvije pomenute lokacije čekaće ga naše osoblje, koje će mu izmjeriti tjelesnu temperaturu i dezinfikuje ruke. Slijedi ubacivanje podataka u kompjuter, nakon čega će biti upućen na određeni punkt, kod ljekara. Punktovi su, naglasila bih, označeni brojevima. Nakon pregleda i uvida u zdravstveni karton, građanin se direktno upućuje kod medicinske sestre da se vakciniše, nakon čega dobija potvrdu o vakcinaciji. Nakon vakcinacije potrebno je ostati u prostoriji 15-20 minuta“, precizira dr Purlija, i dodaje da je zbog stepeništa u Hotelu „Princess“ preporučljivo da mlađe osobe idu tamo na vakcinaciju.\nRadno vrijeme svih punktova, uključujući i onih u Baru, je od 8 do 20 sati, a građani će moći da biraju između dostupnih vakcina.\n„Onima koji boluju od nekih bolesti vakcinu će preporučiti izabrani ljekar, naglasila je ranije ministarka zdravlja Jelena Borovinić Bojović.\nZakazivanje nije neophodno, ali građani i dalje mogu da zakažu termin za vakcinaciju putem Vladinog sajta Covid odgovor.\nIz Vlade su juče saopštili da je u Crnoj Gori prvu dozu vakcine primilo više od 40 hiljada građana.\nRevakcinisalo se gotovo 24 hiljade ljudi, a dolaskom novog kontingenta od 200 hiljada kineskih Sinofarm vakcina stekli su se uslovi za masovnu imunizaciju.


Poverenje u digitalnom dobu! - PORTAL\nPoverenje u digitalnom dobu!\nTehnologija i internet zaslužni su za neverovatne promene u tome koliko i kako se gradi međusobno poverenje putem interneta, pokazalo je istraživanje koje su sproveli američki univerzitet NYU Stern i kompanija BlaBlaCar, najveća svetska zajednica za deljenje prevoza.\nUlazak u doba poverenja, naziv je studije koje potpisuju Arun Sundararadžan (Arun Sundararajan), profesor univerziteta NYU Stern i Frederik Mazela (Frederic Mazzella), osnivač kompanije BlaBlaCar, a koje analizira podatke dobijene anketiranjem 18.289 ljudi koji dele prevoz u 11 evropskih zemalja, čiji je cilj bio da razume kako pojedinci ukazuju međusobno poverenje i pre nego što se upoznaju uživo.\n“Digitalno poverenje je za međuljudsko poverenje ono što je otkriće telefona bilo za komunikaciju među ljudima. Telefon je odjednom omogućio trenutnu komunikaciju sa bilo kim, dok digitalno poverenje podjednako omogućava da trenutno spoznamo nečiji ‘kapital poverenja’. Digitalno doba menja poverenje – njegov doseg i trenutnu dostupnost”, izjavio je Mazela.\nZapanjujuće otkriće istraživanja svedoči o tome da ispitanici više veruju pojedincima sa popunjenim profilima sa kojima su se upoznali samo na internetu, nego komšijama i prijateljima, a skoro podjednako kao prijateljima i porodici.\nPrema istraživanju, ispitanici imaju puno poverenje u:\n94% – članove porodice\n92% – prijatelje\n88% – članove BlaBlaCar zajednice sa popunjenim profilom\n58% – kolege\n42% – komšije\n16% – kontakte na društvenim mrežama\nRezultati istraživanja pokazuju da online platforme omogućavaju građenje međuljudskog poverenja na globalnom nivou na dosad neviđen način. Međusobna povezanost i digitalno poverenje omogućavaju pojedincima da na internetu stiču ‘kapital poverenja’ koji nastaje kombinacijom popunjavanja profila informacijama o sebi i ocena koje dobijaju od drugih osoba sa kojima su imali jednokratnu interakciju.\nNa taj način, danas možemo proceniti da li neko zaslužuje naše poverenje samo pregledom njihovog profila i ocena drugih korisnika, bez potrebe da tu osobu upoznamo uživo. Te promene znače da se pojedinci sada nalaze u okviru ‘mreže poverenja’ što otvara beskrajne mogućnosti međusobnog povezivanja i saradnje putem interneta (što je ranije uglavnom bilo rezervisano za internet kupovinu), te će se ta mreža u budućnosti širiti i na interakcije sa visokim ulozima poput deljenja prevoza ili kratkoročnog iznajmljivanja smeštaja.\nPored toga, istraživanje je pokazalo da se poverenje stečeno u jednoj zajednici preliva i na druge, kao i da ima pozitivan učinak na celokupnu ekonomiju deljenja. Gotovo polovina ispitanika (48%) izjavilo je da ih je deljenje prevoza učinilo otvorenijima prema drugim ljudima. Takođe, oni koji su isprobali deljenja prevoza tri puta češće koriste i druge platforme u okviru ekonomije deljenja.\n“Digitalno poverenje olakšava interakcije visokih uloga u stvarnom svetu. To poverenje je infrastruktura budućnosti koja će sledećim generacijama biti izvor preklapanja digitalnog i stvarnog sveta. Ono pojedincima daje moć, preoblikuje načine na koje smo povezani jedni sa drugima i promeniće način na koji će se neke ekonomske aktivnosti odvijati u nadolazećim decenijama”, rekao je Sundararadžan.\nAutori predviđaju da će sa osnaživanjem poverenja koje pojedinci imaju jedni u druge kroz uspešne ekonomske i društvene aktivnosti sa online poznanicima rasti i opšti nivo poverenja u društvu. Stoga najavljuju dolazak novog doba koje nazivaju Doba poverenja (Trust Age).\nZa više informacija, na ovom linku možete preuzeti izveštaj “The Trust Report” u celosti.\nTekst objavio: UrednikDatum: 31.05.2016, 01:54 16.01.2017


Jeftini letovi iz Šri Lanke do Majota - Avio karte Šri Lanka Majot - eSky.rs\nAvio karte iz Šri Lanke do Majota\nPretražite letove iz Šri Lanke do Majota\nProverite najbolje prilike za letove iz Šri Lanke do Majota\n✔ Postoje li posebne ponude za letove iz Šri Lanke do Majota na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Majota?\n✔ Ako rezervišem let iz Šri Lanke do Majota, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Majota?\nBudite sigurni, da na eSky.rs ponuda letova iz Šri Lanke do Majota uključuje ne samo niskotarifne avio-kompanije, već i one koje su specijalizovane za visoki standard.


Ćurani spremaju osvetu Spartaku, derbi kola na Banovom brdu - Utakmica.rs\n22.03.2015. | 11:33\nU preostala dva meča 20. kola Jelen SuperLige, Jagodina će na svom terenu dočekati subotički Spartak, dok će se nešto kasnije u derbiju kola na Banovom brdu sastati Čukarički i lider prvenstva, Partizan.\nNa stadionu pod Đurđevim brdom od 14.30h izabranici Sima Krunića pokušaće da ponove odličnu igru iz Novog Sada i priključe se gornjem delu tabele. U taboru Jagodine očekuju težak meč, svesni su kvaliteta rivala, bez obzira na trenutno stanje na tabeli. Šef stručnog štaba Ćurana napominje da će prioritet na današnjoj utakmici biti osvajanje bodova a ne igra, međutim svestan je da njegove izabranike čeka nimalo lak zadatak. Sa druge strane u redovima gostiju nadaju se povoljnom rezultatu i pored dva vezana poraza. Trener Kurćubić zadovoljan je činjenicom da ekipa igra sve bolje iz meča u meč i napominje da je izuzetno važno da ne dozvole protivniku da dođe do prednosti u ranoj fazi meča. Glavni sudija na ovom meču biće Nenad Đokić, a detaljnu statistiku Jagodine i Spartaka možete pogledati OVDE.\nU poslednjem meču 20. kola, od 17 časova sastaće se Čukarički i Partizan. Brđani su nakon sjajne jeseni i početka prolećnog dela vezali dva nerešena rezultata u prvenstvu, čime su umanjili svoje šanse da se priključe borbi za vrh. Ipak trijumf nad Voždovcem u polufinalu Kupa, znatno je popravio atmosferu u ekipi pred derbi sa Partizanom. Sa druge strane crno beli igraju bolje iz meča u meč, efikasne pobede nad Radom u prvenstvu i Jagodinom u Kupu, bez primljenog gola, jasno pokazuju da je rezultatska kriza sa početka proleća prošlost. Ipak izabranike Marka Nikolića ne očekuje lak posao, i pored činjenice da u prošlosti nisu imali većih problema sa današnjim rivalom. Glavni arbitar u derbiju kola, biće naš najbolji sudija Milorad Mažić, a pomoćnici će mu biti Ristić i Đurđević. Detaljnu statistiku Čukaričkog i Partizana pogledajte OVDE.


RS pooštrila mjere: Zatvaraju se teretane i fitnes centri, zabranjena muzika uživo - Kuckaj\n11:24, 03. 07. 2022\nPočetna/Region/RS pooštrila mjere: Zatvaraju se teretane i fitnes centri, zabranjena muzika uživo\nBANJALUKA - Alen Šeranić, ministar zdravlja i socijalne zaštite RS, nakon sjednice Republičkog štaba kazao je da je evidentno pogoršanje epidemiološke situacije, te da je na današnjoj sjednici donesen zaključak da se mjere od danas pooštre na sedam dana.\nBANJALUKA – Alen Šeranić, ministar zdravlja i socijalne zaštite RS, nakon sjednice Republičkog štaba kazao je da je evidentno pogoršanje epidemiološke situacije, te da je na današnjoj sjednici donesen zaključak da se mjere od danas pooštre na sedam dana.\nDodao je da su donijeli zaključak o zabrani muzike u ugostiteljskim objektima. Šeranić je kazao da je maksimalan broj lica u ugostiteljskim objektima, bez obzira na kapacitet, 50.\n“Suspendovana su sportska takmičenja dvoranskog tipa za mlađe uzraste, te rekreativne aktivnosti, što se odnosi i na treninge. Traži se od svih javnih ustanova da pređu na rad od kuće. Ovo su prevashodno mjere koje se odnose na zajednicu”, kazao je Šeranić i dodao da je obustavljen rad fitnes klubova i teretana.\nOn kaže da je ovo važno sa aspekta zdravstvene zaštite.\nOn je dodao da rast broja zaraženih usložnjava proces vakcinacije, te da je fokus je se zaštite zdravstveni radnici. On je naveo da sutra počinje revakcinacija medicinskih radnika na kovid odjeljenjima.\n“Imamo najave od proizvođača vakcina da bismo trebali sedmično dobiti određene količine vakcine”, naveo je Šeranić.\nPozvao je pojedince, preduzetnike da se pridržavaju uputstava koje su na snazi.\nZeljković je rekao da građani prilikom boravka u ugostiteljskom objektu moraju nositi maska, osim u slučaju konzumacije hrane i pića.\n“Tokom konzumacije hrane i pića imate manju mogućnost razgovora te i manju šansu da se virus širi”, objasnio je Zeljković.\nOn je naglasio da je propisano koliko u jednom objektu, na osnovu njegove veličin,e može da bude postavljeno stolova i koliko osoba može da sjedi za jednim stolom.\nMilica Matijević, glavni republički zdravstveni inspektor, kazala je da je izvršena revizija Inspektorata da bi se radio pojačan nadzor nad poštivanja mjera.\n“Izrekli smo kazne od 79.000 KM, a do sada smo izvršili više od 40.000 inspekcijskih nadzora”, navela je Matijević.\nOna je dodala da se poseban akcenat stavlja na rad ugostiteljskih objekata, te da maske moraju nositi i zaposlenici i gosti.\nŠeranić je na pitanje novinara rekao da će Vlada RS biti na usluzi svima koji plaćaju doprinose, a bili su zakinuti zbog mjera koje su im otežale rad.\nZaključavanje sve izvesnije - ali kakvo?


Otkrivene prevare 40 studenata | Banjaluka.net\nU Fondu za penzijsko i invalidsko osiguranje Republike Srpske otkriveno je 40 prevara koje su studenti počinili na različite načine radi nastavka primanja porodične penzije, iako na to nisu imali pravo.\n-Među 40 korisnika prava na porodičnu penziju razmjenom podataka nepobitno je utvrđeno da njih 26 nema status redovnog studenta i da se ne nalaze u evidenciji izdatih školskih potvrda, 11 ih je diplomiralo u ranijem periodu, a nisu o tome obavijestili Fond u zakonskom roku od 30 dana, a tri studenta su se u ranijem periodu ispisala sa fakulteta- saopšteno je iz Fonda.\nRekorderi po dužini primanja porodične penzije na koju nisu imali pravo su lice čiji su inicijali Ј. I. koje je dostavljalo potvrde o redovnom studiranju iako je fakultet kroz provjeru i razmjenu podataka potvrdio da je diplomiralo u oktobru 2013. godine, te lice G.S. koje se ispisalo sa fakulteta u novembru 2013. godine.\n-Otvoren i konstruktivan razgovor sa pomenutog sastanka, pretočen u zaključke kojim su svi učesnici u predviđenom roku u potpunosti izvršili razmjenu i kontrolu podataka, rezultirao je otkrivanjem 31 studenta na Univerzitetu u Banjaluci i 13 studenata na Univerzitetu u Istočnom Sarajevu koji nemaju zakonskog osnova za dalje korištenje prava na porodičnu penziju- navodi se u saopštenju Fonda.\n-Na nadležnim istražnim organima je da utvrde kako su, na koji način i uz čiju pomoć ovih 26 studenata lažirali potrebnu dokumentaciju koja im je omogućila da koriste pravo na porodičnu penziju i u periodu za koji nije bilo zakonskog osnova- zaključuju u Fondu.


Medicinska škola u Prokuplju obeležila Međunarodni dan sestrinstva - Grad Prokuplje\nNagrađeni najbolji na Đurđevdanskom književnom konkursu\nStudenti VPPŠ na praktičnoj nastavi u PSSS u Prokuplju\nMedicinska škola u Prokuplju obeležila Međunarodni dan sestrinstva\nPovodom Međunarodnog dana sestrinstva, koji se obeležava u celom svetu 12. maja, učenici i profesori Medicinske škole „Dr Aleksa Savić“ u Prokuplju organizovali su akciju meranja krvnog pritiska i nivoa šećera u krvi za svoje sugrađane.\nPrema rečima organizatora ove akcije, Snežane Nikić i Jasmine Đorđević, Prokupčani su pokazali veliku zainteresovanost za ovu akciju mladih medicinara pa je tako, za samo jedan sat, koliko je trajala akcija, od 11 do 12 sati, stotinak građana Prokuplja izmerilo pritisak i proverilo nivo šećera u krvi.\nU okviru akcije, đaci su sugrađanima delili i edukativni materijal i usmene savete u vezi lečenja, uzimanja terapije i svega onoga što ima veze sa zdravljem i njegovim očuvanjem.\nNa štandu, uz promotivni materijal, bile su izložene i „antistres loptice“, koje su građani mogli i da kupe.\n-„Antistres loptice“ napravili smo u saradnji sa Dnevnim boravkom „Sunce“ za decu i mlade sa smetnjama u razvoju, i za sada smo zadovoljni pažnjom koju je izazvao ovaj naš izum, kazala je nastavnica Dragana Nikolić.\nOna je istakla da je ovaj proizvod idealan za sve stresne situacije i sve uzraste, počev od školaraca koji ove loptice mogu koristiti i na času.


predgovor [Izvještaj o ljudskim pravima u BiH]\nZadnje viđeno: • predgovor\npredgovor.txt · Zadnja izmjena: 2015/10/27 10:21 od kulin | Approved\nObjavljivanjem svog trećeg izvještaja o stanju ljudskih prava u Bosni i Hercegovini za 2014. godinu, Centar za ljudska prava Univerziteta u Sarajevu je uspio održati uspostavljenju dinamiku trogodišnjeg izdavanja izvještaja.\nPodršku za izradu ovogodišnjeg izvještaja koju smo dobili od Fondacije Heinrich Böll strateški smo usmjerili u reviziju izvještaja koja smo objavili u periodu od 2008. do 2014. godine.\nIzvještaj nudi pregled stanja ljudskih prava u dvije ključne oblasti: (1) građanska i politička prava, te (2) ekonomska i socijalna prava. Veoma je značajno da su ove dvije oblasti po prvi put objedinjene u našem izvještavanju o stanju ljudskih prava. Analizirane su ključne promjene koje su se desile u ovim oblastima, kako kroz odgovarajuće dopune i izmjene domaćeg zakonskog okvira, tako i zahvaljujući domaćoj i međunarodnoj sudskoj praksi koja se sve češće poziva na međunarodne standarde ljudskih prava na čije poštivanje se Bosna i Hercegovina obavezala u proteklom periodu.\nSadržaj izvještaja će putem naše web platforme „Opservatorij ljudskih prava u Bosni i Hercegovini“ (dostupna na https://opservatorij.wordpress.com/) biti predmet stalnih izmjena i dopuna koje će predlagati i obrađivati naši saradnici i saradnice, koji su sa nama od samog osnivanja Centra za ljudska prava. Uvjereni smo da samo ovakav kolaborativni napor usmjeren na izvještavanje o ljudskim pravima može doprinijeti daljem razvoju našeg nacionalnog sistema zaštite i promocije ljudskih prava.\nJoš jednom napominjemo da izdanje Izvještaja za 2014. godinu ne bi bilo moguće bez finansijske podrške Fondacije Heinrich Böll koja je omogućila angažman autorskog, saradničkog i tehničkog tima koji su zajedničkim naporom pripremili elektronsku publikaciju. Naša zahvalnost ide i širokoj mreži saradnika i saradnica Centra, čija pomoć i podrška su ključni preduslovi za rad i razvoj naših programa i projekata.\nTim Centra za ljudska prava Univerziteta u Sarajevu\npredgovor.txt · Zadnja izmjena: 2015/10/27 10:21 od kulin


Vučić: Podržavamo teritorijalni integritet Ukrajine, kao što i Kijev podržava Srbiju\n03.07.2018 | Info\nOnako kako Ukrajina podržava teritorijalni integritet Srbije, tako i Srbija podržava teritorijalni integritet Ukrajine, poručio je predsednik Aleksandar Vučić nakon sastanka sa ukrajinskim kolegom Petrom Porošenkom. Ukrajina i Srbija nemaju probleme u bilateralnim odnosima, poručio je Porošenko.\nPredsednik Srbije Aleksandar Vučić rekao je nakon sastanka sa ukrajinskim kolegom Petrom Porošenkom da postoji obostrana želja za unapređenjem odnosa dve zemlje i za jačanje političkog dijaloga. "Srbija i Ukrajina nemaju otvorena pitanja, jedna drugu smatraju izrazito prijateljskim zemljama. Naši jezici su među najsličnijim u slovenskoj grupi jezika", rekao je Vučić na konferenciji za medije.\nOnako kako Ukrajina podržava teritorijalni integritet Srbije, tako i Srbija podržava teritorijalni integritet Ukrajine, poručio je Vučić.\n"Smatramo da je važno da odgovorno radimo na unapređenju naših veza i prijateljstava", rekao je predsednik Srbije.\nVučić je rekao da je na sastanku Porošenko izneo stavove o situaciji u Ukrajini. "Srbija se nada da će svi problemi biti rešeni na miran način, da će se poštovati dogovori iz Minska i da je OEBS veoma važna karika u uspostavljanju mira", naveo je Vučić.\nIstakao je da je Porošenko poželeo Srbiji kompromis u razgovorima sa Albancima, uz činjenicu da je Ukrajina uvek bila na strani poštovanja teritorijalnog integriteta Srbije, kao što je i Beograd poštovao i poštovaće teritorijalni integritet Ukrajine.\nSaradnja u procesu evrointegracija\nVučić je preneo da je prisutna obostrana želja za unapređenjem bilateralnih odnosa, jačanjem političkog dijaloga i jačanjem ekonomske saradnje.\n"Smatramo da je veoma važno da ozbiljno, odgovorno i mnogo radimo na unapređenju naših veza i prijateljstava. Smatramo da u narendom periodu mešoviti komitet može da uradi mnogo za unapređenje ekonomske saradnje, političkih i kulturnih veza", dodao je predsednik Srbije.\nVučić je rekao da veruje da će uskoro u našim gradovima biti mesta za spomenike najpoznatijim ukrajinskim književnicima, kao i da će se otvoriti kulturna i sportska saradnja, a istaknuta je i spremnost za razmenu iskustava u svim drugim oblastima.\nMeđu njima su i evrointegracije, kako je rekao, gde će jedni drugima ukazivati na greške i prednosti, šta možemo i šta treba zajednički da uradimo.\nOstvarena veća trgovinska saradnja\nVučić je ukazao da je tek od prošle godine, posle velikog pada, ostvarena viša trgovinska razmena u visini od 357 miliona dolara, uz skok našeg uvoza i izvoza.\n"I dalje imamo značajan deficit u trgovinskoj razmeni sa Ukrajinom. Očekujemo i razgovarao sam sa predsednikom Porošenkom da damo injekciju saradnji da dostignemo cifru od milijaru evra, pa da vidmo kako će ići dalje", rekao je Vučić.\nIzrazio je uverenje da će u narednom periodu Srbija i Ukrajina moći da potpišu sporazum o slobodnoj trgovini, podsećajući da nije lako doći do dogovora o tom pitanju.\n"Uvereni smo da ćemo imati konstruktivan i prijateljski stav Ukrajine po pitanju našeg pristupanja Svetskoj trgovinskoj organizaciji", dodao je on.\nVučić je istakao da je neophodno da se unaprede kontakti i između ljudi dve zemlje, da želimo da vidimo još veći broj Ukrajinaca u Srbiji, kao i srpskih državljana u Ukrajini.\n"Pokrenuli smo inicijativu, a dobićemo analizu našeg operatera 'Er Srbije' da li je moguće uspostaviti redovnu liniju za Kijev. To bi bio značajan podstrek našim prijateljskim odnosima", naglasio je predsednik Srbije.\nVučić je preneo da je prošle godine bilo 10.646 turista iz Ukrajine u Srbiji, i da je u prvih pet meseci ove godine zabeležen rast od 12 odsto.\nTo, prema njegovim rečima, može biti i više.\nPodsetio je da je sa Porošenkom razgovarao prošlog meseca u Turskoj, prilikom otvaranja gasovoda TANAP, i da su tada razgovarali o energetskim i drugim pitanjima.\nSrbija i Ukrajina potpisale sporazum o ukidanju viza\nTači se pred sastanak sa Vučićem sastao sa ambasadorima Kvinte\nMatić: Devizni priliv od turizma u prvih 11 meseci 1,4 milijarde evra\n16.403 novozaražena koronom, preminulo 30 osoba\nBrnabić: Srbija opredeljena za unapređenje odnosa sa Švedskom\nVučić prisustvovao testu brzog voza\nUkidanje punktova za vakcinaciju u tržnim centrima IKEA, Stadion i Rajićeva


Beograd za vikend domaćin Evropskog kupa u džudou - Bizlife.rs\nBeograd za vikend domaćin Evropskog kupa u džudou\n11:05 Beograd, 20/10/2011\nBeograd će predstojećeg vikenda biti domaćin Evropskog kupa u džudou, na kome će učestvovati više od 250 takmičara iz 26 zemalja, a organizatori turnira najavili su ambicije da taj turnir preraste u Svetski kup.\n“Izuzetno smo srećni što smo ponovo domaćini Evropskog kupa, jer je Serbia open jedan od osam koji se održavaju u Evropi. Svi smo se maksimalno angažovali jer takmičenje ima ozbiljan značaj, pošto će naši takmičari na domaćem terenu moći da odmere snage sa najboljima”, rekao je predsednik Džudo saveza Srbije Ivan Todorov.\nEvropski kup se boduje za evropsku rang-listu, koja donosi povoljnije pozicije za žreb za Evropsko prvenstvo. Bodovanje za svetsku rang listu obavlja se preko Svetskog kupa, što je cilj organizatora Serbia opena.\nSrpska džudo organizacija pokazala se kao dobar domaćin još od 2007. godine, što potvrđuje činjenica da se broj učesnika na Serbia openu svake godine povećava.\nSrbija je 2007. godine bila domaćin Evropskog prvenstva, a to takmičenje proglašeno je iste godine za najbolje organizovano takmičenje na svetskom nivou. Od tada rastu organizatorske ambicije Džudo saveza Srbije.\nEvropski kup otvoriće u subotu u 18.00 časova ministarka sporta i omladine Srbije Snežana Samardžić Marković. Uvodne borbe počinju u subotu od 10.00 časova.


Država Srbija poklanja 83,5 miliona € kineskom Linglongu -\nSrbija donela je odluku da kineskoj firmi dodeli pomoć za izgradnju fabrike automobilskih guma u Zrenjaninu u vrednosti od čak 83,5 milona evra, što je udeo od više od 10 odsto u ukupnoj investiciji. U pitanju je fabrika čija je izgradnja počela bez neophodnih dozvola, a koja bi mogla potencijalno da ugrozi obližnji rezervat prirode Carska bara.\n“Ugovorom o otuđenju dodeljeno je zemljište ukupne površine 95 hektara, 69 ari i 90 kvadratnih metara, čija procenjena tržišna vrednost, prema proceni Poreske uprave, iznosi 904.669.665,000 dinara, odnosno 7.666..705 evra . Dakle, ukupan iznos državne pomoći iznosi 83.490.605 evra u dinarskoj protivrednosti”, navedeno je u rešenju.\nALMA ČUSTO JE POSEBNA: Devojka koja očarava\nPrethodno Američki gas ne može da uđe u Srbiju


22-08-2019 10:25 Ratni izveštaji Naoružanje Svet Planeta Video\nVelike vežbe ruskih PVO i PRO snaga uključivale su lansiranje preko 300 raketa zemlja-vazduh, uključujući i baražnu vatru iz sistema S-300 "Favorit", a čiji je cilj bio uvežbavanje odbijanja intenzivnog raketnog napada.\nPored dalekometnih S-300, korišteni su i drugi napredni ruski PVO sistemi, uključujući kombinovane raketno-artiljerijske sisteme Pancir-S, Tunguska, Strela 10, Tor i Osa.\nOko 100 aviona i helikoptera pružalo je podršku, izvodeći kontranapade po položajima simuliranog neprijatelja. TV kanal Ministarstva odbrane "Zvezda" je objavila snimak vežbe.\nIranska vojska predstavila novi raketni sistem! Više o tome OVDE.


Foto: A. Dimitrijević, J. Žigić / RAS Srbija\nTRIFUNOVIC foto RAS a dimitrijevic j zigic\n“Interesantno kako Tanja Macura bez ikakvih problema ulazi u koaliciju sa Čankom koga je do juče pljuvala. To vam je deco politika u Srbiji: svako sa svakim, za šaku srebrenjaka. Macura, takva etička vertikala, vodi lutko direktno do ispod Plavog mosta”, napisao je Trifunović na Tviteru.\nSergej Trufunović je tako reagovao na najavu saradnje Lige socijaldemokrata Vojvodine i Stranke moderne Srbije koji će, po svemu sudeći, zajedno izaći na aprilske parlamentarne izbore.\nNa pitanje jednog tvoteraša "šta fali curama ispod Plavog mosta", Trifunović je odgovorio:\n"Ništa, one se bar ne predstavljaju kao političari".\nTrifunoviću ovo nije prvi put da dovodi neistomišljenice u vezu sa prostitucijom. Krajem prošle godine je uvredio novinarku RTS Oliveru Jovićević poredeći njen rad sa radom seksualnih radnica. Tada je Trifunovića, osim novinarskih udruženja, kritikovao i njegov Pokret.\nTatjana Macura kaže za "Blic" da "ovo nije ni prvi ni poslednji put da se napadaju žene u politici" i da "politička scena mora da se očisti od prostakluka koji navire sa svih strana".\n- Svi napadi koje ovih dana doživljavam su posledica mog nepristajanja na pokoravanje - kaže Macura.\nSergej Trifunović PSG Tatjana Macura SMS Tviter Uvrede


Pet saveta za bezbednu kupovinu: Kako da vas ne prevare kad plaćate karticama online - Biznis Telegraf.rs\n22/12/20 | 21:18\nPotragu za željenim proizvodom olakšaće vam pretraživači, na vama je samo da izaberete i naručite\nBliži se kraj godine, a samim tim i period malih shopping rituala koji prate novogodišnje i božićne praznike. Iako deluje kao da se ovogodišnja euforija oko kupovine poklona smanjila, ona se zapravo samo preselila u virtuelni svet, koji nam omogućava bezbednu i sigurnu kupovinu bez gužvi, čekanja u redovima i razmišljanja o fizičkoj distanci. Čak i ako ste među onima koji ipak sve vole da vide uživo, pipnu ili probaju, iskustvo udobnosti i bezbednosti online kupovine promeniće vam mišljenje. Pred vama je veliki izbor, budući da mnogi domaći dobavljači svoje biznise sele na internet i omogućavaju vam kupovinu iz vašeg doma. A za sigurnu online kupovinu, bez bojazni da će vas neko prevariti, mogu da vam posluže i uputstva kompanije Visa.


Deci palih i ranjenih pripadnika MUP-a uručeni pokloni povodom početka školske godine - Izazov\nDeci palih i ranjenih pripadnika MUP-a uručeni pokloni povodom početka školske godine\nRadio-televizija Srbije\t 4. septembra 2021. 13:41\nMinistar Aleksandar Vulin, koji je deci uručio poklone, istakao je da je Ministarstvo unutrašnjih poslova tu da im pomogne i da brine o njima, jer su oni deca onih koji su bili ili jesu najbolji među nama, onih koji nisu pitali za svoj život i zdravlje i postupili su onako kako bi postupio samo heroj koji voli svoju Srbiju i svoj narod, navodi se u saopštenju MUP-a.\n"Ministarstvo vam je večno zahvalno baš kao i vaša Srbija. Kada dođe vreme da završite škole, vi koji budete želeli da svoju budućnost doživite u Ministarstvu unutrašnjih poslova za vas će uvek biti posebno mesto", rekao je ministar Vulin i dodao da je to rešenje predviđeno i zakonom, da ne bi bila reč koja može da se prekrši.\n"Hoću samo da kažem da brinemo, da nam je stalo do vas, da se sekiramo kada vam nešto nije dobro, da znamo kada u školi nešto nije kako treba, da smo tu da pomognemo", istakao je ministar Vulin i dodao da su njihovi roditelji primer bez koga srpska policija ne bi bila to što je danas.\nPrema njegovim rečima, kada se rade najteži, najzahtevniji zadaci, setimo se naših poginulih, ranjenih i hoćemo da ličimo na njih, da budemo dostojni veličine njihove žrtve.\n"Vi rastete u dobre ljude, ne samo zato što ste imali velike očeve i majke, već zato što ste dobri ljudi. Vaša vrednost nije samo vaše poreklo, vaša vrednost je vaša dobrota, marljivost, upornost, rad", poručio je ministar deci.\nDodao je da zagrljaj koji će im celog života nedostajati niko ne može da nadoknadi, ali da je Ministarstvo tu da tu bol makar malo ublaži.\nMinistar se zahvalio i Udruženju osiguravača Srbije koje je doniralo laptopove, koje je dobilo po 17 osnovaca i srednjoškolaca, dece naših stradalih i ranjenih pripadnika.